ועדת הפנים והגנת הסביבה, כנסת 20, פרוטוקול מספר 601, 2018-04-16 14:00

יואב קיש: שלום לכולם.

יואב קיש: אני פותח את הדיון בוועדת הפנים והגנת הסביבה.

יואב קיש: חברים, יש לנו שני נושאים בסדר היום: 1.

יואב קיש: הרחבת סמכויות ועדת המשנה החסויה לביטחון פנים – פיקוח ומעקב בסוגיית המסתננים והשלכותיה.

יואב קיש: אני רוצה להגיד על הדבר הזה – יש לנו בוועדת הפנים ועדה חסויה שדנה בנושאים חסויים.

יואב קיש: שמעתי כל מיני אמירות כאילו אנחנו מנסים לקחת את נושא המסתננים ולעשות אותו במחשכים - -

לאה פדידה: איך יש ועדה חסויה?

מוסי רז: זה חסוי ברור אתה אומר.

מוסי רז: חסוי באור הפרוז'קטורים.

יואב קיש: הדברים לא חסויים.

יואב קיש: אני יכול לעדכן אתכם שהיו שתי ישיבות של הוועדה הזאת, וחברי הוועדה הזאת - -

יעל כהן-פארן: אין בעיה רק אף אחד לא ידע עליהן.

יואב קיש: נכון.

יואב קיש: רק חברי הוועדה ידעו.

יעל כהן-פארן: לא, גם חברי חוץ וביטחון כשיש ועדת משנה חסויה, לפחות חברי הוועדה יודעים על קיום הדיון.

יואב קיש: לא נכון, ממש לא.

יואב קיש: חברת הכנסת יעל כהן-פארן, בתור חבר וועדת חוץ וביטחון, אני אומר לך שוועדות השמנה, רק חברי ועדת המשנה מקבלים זימון.

יואב קיש: זה נוהל - -

מוסי רז: אבל למה שזה יהיה בוועדה חסויה?

יואב קיש: רגע, תנו לי לסיים להסביר ואז אולי גם אהיה מוכן לענות לשאלות.

יואב קיש: אני לא מוצא את זה כמונולוג אבל תנו לסיים את האמירה: אז קודם כל, יש ועדת משנה חסויה לוועדת הפנים שדנה בנושאים חסויים שמגיעים לשולחנה של וועדת הפנים.

יואב קיש: זה קיים.

יואב קיש: דברים שקשורים לביטחון פנים, היא קיימת, היא נמצאת ויש לה הגדרה של סמכויות.

יואב קיש: נושא המסתננים לא נמצא בהגדרה הזו ולכן – עכשיו אני רוצה להסביר רגע לגבי העניין הזה: אין בכוונתי - ואני אומר את זה לכולם, האינטרס הוא של כולנו, ימין, שמאל, קואליציה, אופוזיציה, זה לא משנה.

יואב קיש: בכוונתי שהדיונים בנושא המסתננים יהיו פתוחים, ויהיו ככל שאפשר עם כל הציבור, עם מעורבות ציבורית חד וחלק.

יואב קיש: אני אומר את זה בצורה הכי ברורה.

יואב קיש: מצד שני, נוצר מצב שהיו נושאים שהוגדרו על ידי הממשלה כחסויים ולא ניתן היה לבצע דיונים במסגרת הוועדה בנושאים האלה כמו שבבית המשפט לא דנו בהם בפורום פתוח.

מיקי רוזנטל: אני לא מכיר, אני שואל: מאיזה תקנה?

מיקי רוזנטל: מאיזה תוקף זה?

מיקי רוזנטל: כי ועדות חסויות – גם בוועדה לביקורת המדינה יש ועדה חסויה.

מיקי רוזנטל: מותר לוועדת הכנסת להקים ועדה חסויה לסוגיה מסוימת מוגבלת בזמן.

מיקי רוזנטל: לוועדת הפנים יש סמכות להקים ועדה קבועה?

מיקי רוזנטל: אני לא מכיר, אני שואל.

יואב קיש: אז בוא אגיד לך: גם כמוך, את הנושא המשפטי סביב זה לא הכרתי.

יואב קיש: זה לא שזה תחום התמצאותי, הנושא המשפטי בוועדות המשנה בכנסת.

יואב קיש: בדקתי, שאלתי ואמרתי: תשמעו, נושא המסתננים, יש בתוכו מרכיבים שהוגדרו כחסויים ואנחנו כן נרצה לדון בהם.

יואב קיש: איך עושים את זה?

יואב קיש: אז אמרו שכדי לעשות את הדבר הזה צריך להעלות – זה מה ששמעתי מהייעוץ המשפטי.

יואב קיש: מה שאני עושה פה זה מה שאמר לי הייעוץ המשפטי.

יואב קיש: יש להוסיף את הנושא עצמו לוועדת המשנה החסויה גם כך, ואז תוכל לדון בזה במסגרת ועדה חסויה.

מיקי רוזנטל: - - -

יואב קיש: לא, לא.

יואב קיש: יש לוועדת הפנים, ואני אגיד לך גם את המבנה שלה: אני יו"ר הוועדה, חבר הכנסת יואב בן צור וחברת הכנסת יעל גרמן.

יואב קיש: זו הוועדה החסויה של ועדת הפנים.

יואב קיש: בכוונה היא בפורום מאוד מצומצם מלכתחילה והיא עוסקת בנושאים שהם מוגדרים כסגורים לדיון פתוח.

מיקי רוזנטל: לא, זה בסדר.

מיקי רוזנטל: אני רק שאלתי באיזה תוקף?

יואב קיש: אז מותר לוועדות הכנסת להקים ועדות אד-הוק בנושא מסוים, ומה שאני אעשה, אני אבקש שאנחנו לא נצביע - -

מיקי רוזנטל: אני לא ידעתי.

מיקי רוזנטל: אי ידיעה שלי.

יואב קיש: כדי למנוע אי הבנות, אנחנו לא נצביע על זה עכשיו.

יואב קיש: אני אבקש מהייעוץ המשפטי שוב לבחון את הנושא הזה ולהגיש לנו את התשובה כדי שבאמת נעשה את הדבר בצורה המוסדרת והנכונה.

יואב קיש: ואני אומר עוד פעם, מסר שמאוד חשוב לי, אני אומר את זה לציבור: אין כוונה בנושא של ההגדרה של הנושא של המסתננים שעכשיו נעשה ועדה חסויה ולא תדברו בפורום, ממש לא.

יואב קיש: ההיפך הוא הנכון אבל כדי שיתאפשר לדון - -

לאה פדידה: תגיד לנו מה מהות הדיון של היום.

יואב קיש: בסדר, זה בוודאי אבל יש פה נושא, חברת הכנסת פדידה, שמעניין גם לא מעט אנשים כולל פניות שהיו להם מח"כים לפני כן בעניין הזה, וחשוב לי להבהיר את הנושא.

יואב קיש: הנושא הזה הוא כדי לאפשר לדון באותם נושאים שהוגדרו סודיים, חשאיים, שאתה לא יכול לדון בהם בפורום פתוח, שיהיה את הכלי לדון בהם בוועדה.

יואב קיש: זה הכל.

יואב קיש: אז זה לגבי הנושא הראשון ואנחנו לא נדון בו בהמשך היום.

יעל כהן-פארן: יש לי שאלה משפטית: ועדת משנה לא צריכה להיות מינימום של חמישה חברי כנסת?

יואב קיש: לא, לא.

יואב קיש: התשובה היא לא.

יעל כהן-פארן: היא יכולה להיות גם אחד?

ענת ברקו: יש בחוץ וביטחון גם ועדות - - -

יואב קיש: לא, יושב ראש אני לא יודע אם רק אחד אבל בוודאי לא חמישה.

מוסי רז: האם יפורסמו מועדים שהוועדה מתכנסת?

מוסי רז: מה הנושאים - -

יואב קיש: טוב, בזה סיימנו את הנושא, זו לא מהות הדיון.

קריאות: - - -

יעל כהן-פארן: בואו רק נשים על השולחן שבגלל שאין לך פה רוב אתה לא מביא את זה להצבעה.

יעל כהן-פארן: אחרת היית מביא את זה להצבעה.

שפי פז: - - - תעזבו אותנו כבר.

יעל כהן-פארן: את חברת כנסת גברת פז?

יעל כהן-פארן: לא עד כמה שאני יודעת.

סוזי כהן צמח: אתם - - -, אתם קובעים לנו את החיים.

סוזי כהן צמח: די.

יואב קיש: אני לא רוצה להוציא אותך.

סוזי כהן צמח: תוציא אותי, נו אז מה?

סוזי כהן צמח: תוציא.

יעל גרמן: לא, לא.

יעל גרמן: אני לא מוכנה לסבול את זה.

יעל גרמן: אני לא מוכנה לסבול פגיעה בחברת כנסת.

יעל גרמן: זה דבר שלא מתקבל על הדעת.

מיקי רוזנטל: או שתתנצל או שתצא.

יואב קיש: חברים, אני חשבתי שנעשה פה דיון רגוע - -

שפי פז: אין מצב.

יעל כהן-פארן: אנחנו רוצים לעשות דיון רגוע.

יואב קיש: לא, את עכשיו מפריעה לי.

יואב קיש: אני רוצה להגיד - -

יעל כהן-פארן: - - -

ענת ברקו: אין להם חיים.

ענת ברקו: איך הם יכולים לעשות דיון רגוע כאן?

ענת ברקו: נגמרו להם החיים.

ענת ברקו: שחררו עוד 200 איש לוועדות קבלה בקיבוץ.

יואב קיש: חברת הכנסת ברקו, אני מבקש.

סוזי כהן צמח: - - - לקלוט אותם בקיבוצים.

יואב קיש: תוציאו אותה, תחזרי עוד 10 דקות בבקשה.

יואב קיש: תוציאו אותה.

סוזי כהן צמח: לא, אני עכשיו רגועה.

יואב קיש: לא, לא.

יואב קיש: נגמר.

יואב קיש: 10 דקות.

יואב קיש: סוזי, 10 דקות ותחזרי.

יואב קיש: תודה.

יואב קיש: אני מבקש גם מחברי הכנסת לא להפריע עכשיו.

יואב קיש: אני אומר לכם ככה: אנחנו נעשה פה דיון ענייני, דיון רגוע.

יואב קיש: אני מבטיח עכשיו לכל חברי הכנסת שמה שאתם תשמעו פה מאנשים מסוימים, אתם לא תאהבו את זה.

יואב קיש: חד וחלק.

יואב קיש: אני גם יודע בעצמי שגם מה שאני אשמע, אני לא אוהב אבל אני מבקש מכל אחד, בוודאי ממי שבא מהציבור שרוצה לדבר ועוד יותר כדוגמה אישית גם מחברי הכנסת, לכבד את הדיון ולהקשיב גם כשנאמרים דברים שאתה מאוד מאוד לא מסכים אתם.

יואב קיש: אני אומר את זה גם לעצמי כיושב ראש וגם לחברי הכנסת, ולא לקטוע ולכבד את הדיון.

יואב קיש: תודה.

לאה פדידה: מראש היה צריך לעשות משוואה - - -

יואב קיש: חברת הכנסת פדידה, תודה רבה.

יואב קיש: באמת, אני מדבר עכשיו ואתם מתפרצים?

מוסי רז: - - -

יואב קיש: מוסי, אנחנו מתחילים את הדיון.

קארין אלהרר: אדוני היושב ראש, מותר רק הערה?

יואב קיש: בבקשה קארין.

קארין אלהרר: הערה: בסדר היום היה כתוב סעיף ראשון - הצבעה.

קארין אלהרר: אני רק שואלת: אתה דוחה את ההצבעה?

יואב קיש: כן, אני דוחה את ההצבעה כי אני רוצה - -

קריאות: כי אין פה רוב, כי אין פה קואליציה.

יואב קיש: רק מהסיבה של הייעוץ המשפטי.

יואב קיש: אני עוד פעם מסתכל בתקנות, שכל השאלות ייענו ותהיה תשובה מסדרת, ואז חברת הכנסת קארין אלהרר - -

קארין אלהרר: אדוני יושב הראש.

קארין אלהרר: ..

יואב קיש: - - אני אחליט מתי אני ארצה להצביע.

יואב קיש: נכון?

יואב קיש: תודה.

קארין אלהרר: נכון אדוני, אתה מלך הוועדה.

יואב קיש: לא, לא.

יואב קיש: אני לא מלך, אני יושב ראש הוועדה, רחוק מלהיות מלך.

יואב קיש: אני בסך הכל אקבע מתי אני אצביע על החלטות מסוימות.

קארין אלהרר: אנחנו כבר במלכות, עזוב.

מוסי רז: קודם יענו על שאלות או קודם יצביעו?

יואב קיש: טוב, אנחנו רוצים להתקדם.

יואב קיש: חברת הכנסת אלהרר, קיבלת תשובה?

קארין אלהרר: לא, האמת שלא.

יואב קיש: היום לא נצביע.

קארין אלהרר: בסדר, אבל אני רואה שליועצת המשפטית של הוועדה - -

יואב קיש: איך את רואה?

יואב קיש: את קוראת נפש - - -

קארין אלהרר: תאמין לי, אני אשמח לשאול אותה שאלות.

מוסי רז: יש לנו שאלות אליה.

יואב קיש: אבל עכשיו זה לא על הפרק.

יואב קיש: כשזה יהיה על הפרק יהיה זימון ואז תוכלי לשאול את כל השאלות שאת רוצה.

קארין אלהרר: תודה.

יואב קיש: אני חוזר על אמירתי שכולם ישמעו פה דברים שהם לא מסכימים אתם ואני מבקש לא להפריע.

יואב קיש: אני אומר עוד פעם: חברי הכנסת, דוגמה אישית בעניין הזה, זה שלוש קריאות, ומי שיפריע מהציבור אני אוציא אותו.

יואב קיש: הדיון הזה נקבע לפני מעל כשבועיים, עוד לפני חג הפסח וקבעתי אותו בעקבות פניות רבות שהתקבלו מאזרחים רבים שהרגישו שהמדינה משנה את עמדתה המוצהרת דאז, חד-משמעית, של גירוש המסתננים לארץ שלישית.

יואב קיש: זו היתה המדיניות שבה קבענו את הדיון.

יואב קיש: עכשיו, אני מודה שמאז אותה קביעת דיון, כמות האירועים סביב העניין הזה הם כמעט בלתי נתפסים - -

יעל כהן-פארן: עולה על כל דמיון.

יעל גרמן: הם היו אקרובטיים.

יואב קיש: לא יכולתי לדמיין מה קרה למדיניות הממשלה מאז, שהם כמובן ישפיעו על מהות הדיון היום.

יואב קיש: אני החלטתי לקיים את הדיון כי אני מאמין שסוגיית המסתננים היא סוגיה דרמטית ביותר שעומדת בפני מדינת ישראל.

יואב קיש: יש בה השפעות על מגוון תחומים אקוטיים בחברה ובמשטר.

יואב קיש: ראינו את זה מהרמה של שלטון הרוב, שלטון החוק של פערים, של מוסר, של אלימות, של השתקה ויכולת ביצוע.

יואב קיש: עוד לפני הוויכוח הבסיסי של מה עושים עם המסתננים, אני מאוד מודאג מהתהליכים שהיו פה בשבועות האחרונים.

יואב קיש: אני חושב שהמהלך, שאני לא יודע אם להגיד נכפה אבל שראש הממשלה ושר הפנים ניסו להוביל כביכול איזה שהוא הסדר ביחד עם האו"ם, להבנתי נבע לא מחשיבה שזה הדבר הנכון אלא מחשיבה שאין להם ברירה אלא ללכת למהלך הזה.

יואב קיש: אני שמח שהם שינו את דעתם בעניין הזה.

יואב קיש: זו דעתי האישית כמובן.

יואב קיש: אני בטוח שחלק מחברי פה מתנגדים ומתנגדים נחרצות לאמירתו זו.

יואב קיש: הכוונה שלי זה מכיוון שוועדת הפנים והגנת הסביבה אחראית על הנושא, ומכיוון שהנושא כל כך מהותי ודרמטי, אנחנו נקדיש לו הרבה דיונים, הרבה משאבים ומאמצים בשביל למצות את ההליכים ולמצות את הדיון בנושא הזה.

יואב קיש: בשביל זה גם העליתי את כל נושא הוועדה החסויה ואני אומר עוד פעם: רק בשביל הנושאים שהוגדרו כחסויים על ידי הממשלה.

יואב קיש: אני רוצה שהדיונים יהיו פתוחים עם רוב שיצטרפו מהציבור, בדיוק כמו הדיון הזה היום.

יואב קיש: אני כן מתכוון לבדוק ולעקוב אחרי כל מהלכי הממשלה והרשויות, שזה תפקידה של הכנסת בעניין הזה.

יואב קיש: להבנתי, זה אולי הנושא הכי חשוב שעל שולחן הוועדה וגם על שולחן הכנסת בתקופה הזאת שלפנינו.

יואב קיש: כולם יתבטאו, כל צד, כל הנציגים של כל גוף יגידו ויאמרו את דברם אבל אני לא רוצה שהדיון הזה יהפוך לדיון של הוצאת קיטור או הבעת דעה כזו או אחרת סתמית.

יואב קיש: אני רוצה שנתקדם לדיון פרקטי.

יואב קיש: אני רוצה לנסות להבין מה הממשלה והרשויות מתכננות לעשות כדי להוציא את המסתננים מהארץ, להפסיק את גרירת הרגליים הזו ולהתחיל לפעול.

יואב קיש: פסקת התגברות מצומצמת, רחבה, מודל בריטי, קנדי, מה שלא יהיה, זה לא יכול להיות תירוץ לחוסר אונים וחוסר פעילות, ואנחנו צריכים לבחון מה אנחנו עושים במהלך תקופת הביניים עד שהמדינה תממש את החלטתה.

יואב קיש: אני חוזר על בקשתי שהדיון יהיה מכבד.

יואב קיש: אני אתן לכולם לדבר, נא לא להפריע.

יואב קיש: אמרתי גם קודם שברור לי שלא נסכים האחד עם השני אבל אני מבקש לכבד את הדוברים והדיון.

יואב קיש: נרשמו אנשים?

יואב קיש: כן.

יואב קיש: חברי הכנסת גם נרשמו, יפה.

יואב קיש: אנחנו מתחילים עם חברי הכנסת ואני אומר עוד פעם – אני מבקש לשמור על אווירה שקטה, אנחנו רוצים לשמוע בסופו של דבר, מעבר לדברים של חברי הכנסת עצמם, שיעבירו את ההתייחסות שלהם לתקופה האחרונה, בפירוש לשמוע את משרד הפנים, לראות איפה אנחנו עומדים וכמובן שתכף נפנה אליכם.

יואב קיש: אני רוצה לעשות סבב קצר של חברי הכנסת שנרשמו.

יואב קיש: חברת הכנסת לאה פדידה, בבקשה.

לאה פדידה: כבוד היושב ראש, יש פה בדיון הזה שני נרטיבים שאתם מאוד נהנים לשלב ביניהם: תושבי דרום תל-אביב, הממשלה הזאת שמה את המהגרים והפליטים שם, הם לא צריכים להיות העניין.

לאה פדידה: לא שתי הנציגות היקרות האלה ולא כאן, הן לא צריכות להילחם את המלחמה.

לאה פדידה: אנחנו צריכים להוציא את זה מדרום תל-אביב ולהשקיע כספים ומשאבים לנקות את דרום תל-אביב אבל לדעתי, מישהו נמנע - -

ענת ברקו: את מה להוציא "את זה"?

ענת ברקו: לא הבנתי.

לאה פדידה: להוציא את המתקן "חולות", כמו שאמרנו שנסגר, ותכף אשלים את דברי ואז תביני.

לאה פדידה: יש פה איזה שהוא עניין של איזה "סיבוב" על תושבי דרום תל-אביב וכאילו לנו לא אכפת מהם וזה לא חשוב לנו - -

יואב קיש: מי זה לנו?

לאה פדידה: - - אז לא, זה לא הסיפור.

לאה פדידה: אני במפלגת העבודה, נכון?

לאה פדידה: ולדעתי, אתם אלה שהצבתם מתקן "חולות" בדרום תל-אביב - -

יואב קיש: הוא לא בדרום תל-אביב אבל.

לאה פדידה: ולכן, מה שאני אומרת - -

ענת ברקו: מה זה?

ענת ברקו: מתקן "חולות" הוא לא בדרום תל-אביב.

לאה פדידה: רגע.

לאה פדידה: בדרום תל-אביב נמצאים רוב הפליטים.

לאה פדידה: ולכן, נגיד שיש גטו בדרום תל-אביב.

לאה פדידה: מתקן שהיה - -

סוזי כהן צמח: היא רוצה להגיד שיש גטו בדרום תל-אביב.

שפי פז: היא צודקת.

שפי פז: הם הקימו מתקן שהייה בדרום תל-אביב.

יואב קיש: אבל לא לקרוא לו "חולות".

מיקי רוזנטל: מה זה הצנזורה הזאת?

מיקי רוזנטל: היא תגיד מה שהיא רוצה, היא עשתה פריימריז.

מיקי רוזנטל: מה קרה?

מיקי רוזנטל: מותר לה להגיד מה שהיא רוצה.

מיקי רוזנטל: את עושה פריימריז, גם את תגידי מה שאת רוצה.

לאה פדידה: בואו רגע, אני מתקנת - אני חושבת שהכוונה שלי העיקרית היא בואו נוציא את זה מהמשוואה כי כל הזמן כשאנחנו יושבים כאן, בוועדת הפנים, אנחנו מצטיירים כאילו משני צדי המתרס וזה לא נכון.

לאה פדידה: לתושבי דרום תל-אביב מגיע את החיים שלהם.

לאה פדידה: אני לא בטוחה שהם נגד לתת מקלט לפליטים, ולכן את זה לדעתי צריך להוציא מהמשוואה, את הנרטיב הזה.

לאה פדידה: הדבר השני, בואו נעשה דבר כזה, והיינו כאן בוועדת הפנים בראשותך יחד עם שר הפנים, ששאלתי אותו שאלה פשוטה: האם אתה יכול להבחין מכל הפליטים האלה מי מסתנני עבודה ומי פליטים?

לאה פדידה: אנשי הוועדה אמרו לו שאין זמן, הם לא מסוגלים לעשות את זה.

לאה פדידה: אז איזו מין מדינה אנחנו?

לאה פדידה: איפה האחריות המינימלית שלנו לתת ועדה מסודרת, לתת איזה שהוא מקום ולבחון מי נמצא מולנו?

לאה פדידה: הרי לא יעלה על הדעת - -

קריאה: את זה היו צריכים לעשות לפני 15 שנה.

יואב קיש: לא להפריע.

לאה פדידה: הרי לא יעלה על הדעת שמדינת ישראל תגרש אדם שהוא פליט או מבקש מקלט במדינה ולא תמצא לו מקום.

יואב קיש: תודה.

יואב קיש: חברת הכנסת יעל כהן-פארן.

יעל כהן-פארן: תודה.

יעל כהן-פארן: תראו, מאז חופשת חול המועד פסח עם ההסכם עם האו"ם, ה"פליק פלאק" לאחור ועכשיו פסקת ההתגברות, מדינת ישראל נכנסה לטרפת מוחלטת סביב העניין הזה.

יעל כהן-פארן: אולי זה רק תירוץ לראש הממשלה, אני לא יודעת אבל סביב העניין הזה - -

יעל גרמן: זה לא המדינה, הממשלה.

יעל כהן-פארן: - - אבל כל המדינה נכנסה לטרפת, אנחנו הולכים אולי לבטל את בית המשפט העליון.

יעל כהן-פארן: ובשביל מה?

יעל כהן-פארן: בואו נשים דברים על - -

קריאה: יש טרפת כבר 10 שנים, זה לא טרפת מעכשיו.

יעל כהן-פארן: - - בואו נשים דברים על השולחן:

יעל כהן-פארן: את העניין הזה אפשר היה לפתור אם היו יושבים ומגיעים לפתרון כמו שצריך כבר לפני שבע, שמונה שנים.

יעל כהן-פארן: ומתקן "חולות" שנסגר, ואני שמחה שהוא נסגר, הוא לא היה צריך להיות מוקם בכלל, היה עוד צעד של חוסר מדיניות ועוד גרירת רגליים של ממשלת ישראל, וממשלת ישראל בכל צעד שהיא עושה, היא עושה את הצעדים הלא נכונים והתוצאה היא לוז-לוז לכולם.

יעל כהן-פארן: לדרום תל-אביב, למסתננים, פליטים, מבקשי מקלט, תקראו להם איך שאתם רוצים, בעיני הם מבקשי מקלט.

יעל כהן-פארן: והעניין שלא בדקו את בקשות המקלט שלהם ולא נתנו להם אפילו פקיד אחד.

יעל כהן-פארן: עומדים מאות בתור ומקבלים עשרות ביום, זאת המציאות של מי שרוצה להגיש בקשת מקלט, אומרים שהם לא הגישו כי לא נתנו להם את ההזדמנות להגיש.

יעל כהן-פארן: וגם כשאלה שהגישו, הקריטריונים שגם שאלנו עליהם כאן בפעם שעברה, 90% כמעט ממבקשי המקלט מאריתריאה במדינות מערביות, מקבלים מעמד של פליט.

יעל כהן-פארן: ולמה?

יעל כהן-פארן: כי זה לא צבא שלוש שנים.

יעל כהן-פארן: זה צבא של עבדות שמגייסים אותם אליו לאריתריאה, עם רודן שיש - -

יואב קיש: נא לסיים.

יעל כהן-פארן: - - שיש המלצה של חוקר להגיש נגדו כתב אישום בבית המשפט הבינלאומי בהאג על פשעים נגד האנושות, ורק במדינת ישראל אומרים יאללה, שיעשו צבא, זה לא סיבה לפליטות, זו לא סיבה לבקשת מקלט.

קריאה: זה באמת לא סיבה לפליטות.

יעל כהן-פארן: חברים, זו הנקודה פה, אני רוצה לומר: אם ממשלת ישראל תלך על קבלת החלטה של משאבים – היא הוציאה מיליארד שקל על מתקן "חולות", היתה מפזרת אותם בארץ עם המיליארד שקל הזה, הגבול נסגר ואין יותר הסתננות - -

יואב קיש: תודה.

יואב קיש: לא להפריע.

יעל כהן-פארן: משפט לסיום: תקבלו החלטות שעוזרות לדרום תל-אביב ומינהלת שתפזר ותסדר בכל הארץ, ותפסיקו לעשות קמפיין קיצוני - -

שפי פז: - - -

יואב קיש: מספיק.

יואב קיש: שפי, אני אוציא אותך גם.

סוזי כהן צמח: מינהלת לא תעזור לנו.

יעל כהן-פארן: - - שרק פוגע בכם ובהם ביחד.

יואב קיש: תודה.

ענת ברקו: את יודעת, אם היית - -

יואב קיש: ענת, את כבר בזכות דיבור.

יואב קיש: לא להפריע.

יואב קיש: תוציאו אותו החוצה.

יואב קיש: חמש דקות ותחזור.

יואב קיש: אתה לא מתייחס לחברי כנסת ככה.

יואב קיש: הבאים שיפריעו, אני לא אתן להם להיכנס.

יואב קיש: חברת הכנסת ברקו, בבקשה.

ענת ברקו: תודה אדוני יושב הראש, תודה על הדיון.

ענת ברקו: אני חושבת שהוא חשוב ביותר.

ענת ברקו: אני נורא מצטערת שאנחנו יושבים כאילו צד אחד של השולחן אל מול הצד השני.

ענת ברקו: אנחנו צריכים לשמור על המדינה.

ענת ברקו: זו אותה מדינה וגם דרום תל-אביב היא חלק מהמדינה למרות שהיא לא בידינו כבר מזמן.

קארין אלהרר: די - - - די.

יואב קיש: קארין, את לא מסוגלת לשמוע משהו שלא מתאים לך?

יואב קיש: חברת הכנסת ברקו, רגע.

יואב קיש: סליחה, ישבה פה חברת הכנסת פדידה וחברת הכנסת פארן ודיברו בלי הפרעה.

יואב קיש: אז לחברת הכנסת ברקו את מרשה לעצמך להפריע?

קארין אלהרר: - - -

לאה פדידה: - - -

ענת ברקו: חברת הכנסת פדידה, אני רק רוצה - - -

יואב קיש: חברת הכנסת ברקו, רק רגע.

יואב קיש: אני עכשיו מתחיל לקרוא לסדר לחברי כנסת בלי שום התחשבות.

יואב קיש: בפעם השלישית הם יצאו החוצה ומי שלא דיבר לא ידבר.

יואב קיש: בבקשה חברת הכנסת ברקו.

ענת ברקו: פוטנציאל ההסתננות עדין קיים.

ענת ברקו: הגדר לא תעצור את המסתננים הבאים, אם זו אכן תמשיך להיות ארץ, מדינה קולטת עריקים מאריתריאה, ומדינה שההסתננות כל כך קלה ואין שום מדיניות הגירה בעניין הזה.

ענת ברקו: אנחנו צריכים לעצור גם את הגל הזה וגם להרחיק את המסתננים שאינם פליטים מחוץ לשטח מדינת ישראל.

ענת ברקו: ובואו נגיד ככה: 200 האנשים, 207 איש ששוחררו מ"סהרונים" - -

קריאה: ישר לדרום תל אביב.

ענת ברקו: - - לא ראיתי שהם הגיעו לוועדות בקיבוץ, אפילו לא כילדי חוץ.

ענת ברקו: הם לא הגיעו לשם.

ענת ברקו: הם נחתו ישר בדרום תל-אביב.

ענת ברקו: גם האוטובוס הגיע ישר לדרום תל-אביב, על הראש של האנשים שיושבים כאן, על האוכלוסיות שבאמת זקוקות לעזרה.

ענת ברקו: ועד שהשכונות הללו כבר הגיעו למצב שהן השתקמו והמצב היה הרבה יותר טוב עם שיקום שכונות, הגענו למצב – אני הייתי שם לפני, שלמה מתי זה היה?

ענת ברקו: לפני חודש?

שלמה מסלאווי: חודשיים.

ענת ברקו: חודשיים.

ענת ברקו: על הגב של סופי, אישה בת 75 כבר, שלא יוצאת למכולת בלי אבטחה של משטרה, והשוטרים שלא היו צריכים ללוות אותי.

ענת ברקו: למה?

ענת ברקו: למה הגענו לפה?

ענת ברקו: והניכור הזה, הניכור שאני רואה נגד תושבי דרום תל-אביב.

לאה פדידה: את חברה - - -

ענת ברקו: אנחנו רוצים פתרון אבל אנחנו לא רוצים שאתם תכשילו כל פתרון.

יעל כהן-פארן: רק תגידי - - - ותקבלי מספר חמש בפריימריז.

יעל כהן-פארן: די, מספיק.

יעל כהן-פארן: פשוט לא יאמן איזה קמפיין אתם עושים על הגב של דרום תל-אביב.

יעל כהן-פארן: פשוט לא ייאמן - - -

ענת ברקו: את מגינה על מסתננים במקום שתגני עליהם.

ענת ברקו: את לא רואה אותם ממטר.

ענת ברקו: ממטר את לא רואה אותם.

ענת ברקו: זה מה שיש לך להגיד - -

יואב קיש: חברת הכנסת פדידה, קריאה ראשונה.

ענת ברקו: זה יותר גרוע מפוטנציאל הפשיעה וההרס שיש שם.

יואב קיש: נא לסיים חברת הכנסת ברקו.

ענת ברקו: עכשיו, אני רוצה להגיד לכם עוד דבר: אנשים שחצו מדינות אויב, ישות אויב כמו חצי האי סיני, יש גם הדבקה אידיאולוגית - -

מוסי רז: סיני זה ישות אויב?

מוסי רז: מצרים זו מדינת אויב?

יואב קיש: לא תפריע.

יואב קיש: אתה בקריאה ראשונה חבר הכנסת מוסי רז.

ענת ברקו: בוא אני אסביר לך - -

יואב קיש: חברת הכנסת ברקו, נא לסיים.

יואב קיש: אל תתייחסי אליהם.

ענת ברקו: אתה יודע מה?

ענת ברקו: אני יכולה לא להתייחס אבל שיאפשרו לי לדבר.

ענת ברקו: חצי האי סיני נשלט על ידי דעאש.

ענת ברקו: כדי לעבור את חצי האי סיני האנשים האלה חצו מרחב שנשלט על ידי כוחות ג'יהאד עולמי.

ענת ברקו: מי שירצה הרצאה נפרדת כולל אתה, חבר הכנסת מוסי רז - -

מוסי רז: תודה רבה לך.

ענת ברקו: - - אני אשמח לתת לך באופן אישי - -

מוסי רז: תודה רבה.

מוסי רז: אני בטוח שיש לך הרבה מה להוסיף.

ענת ברקו: - - אבל אני יכולה לומר לכם שיש גם הדבקה אידיאולוגית, יש גם גרעיני טרור שעדין זה יבוא לידי ביטוי, חלקם אנחנו רואים גם בצפון בכל מיני צורות בלי לפרט אולי.

ענת ברקו: בוועדה הסגורה שתהיה נמצא את הזמן והמקום אבל בכל מקרה, אנחנו מחויבים לעניי עירנו והם קודמים, והם קודמים "באבו אבוהה".

ענת ברקו: אני אגיד את זה בצורה הכי ברורה: אלה שחצו גבול עם מצרים הם כבר לא כולה פליטים כי יש איזה תווך באמצע.

ענת ברקו: מעבר לזה, צריך להתיר את ההגנה הקבוצתית מהאריתראים.

ענת ברקו: זה מה שעשו גם בשוויץ.

ענת ברקו: אני קיבלתי את כל הניירת שהעברתי אותה לפני חצי שנה לשרת המשפטים לגבי הסרת ההגנה הקבוצתית.

ענת ברקו: אנחנו מדינה קולטת עליה, לא קולטת עריקים ולפי ההיגיון הזה, שנורא מסוכן לשרת באריתריאה, כל אריתריאה תעבור למדינת ישראל.

יואב קיש: תודה רבה.

יואב קיש: תודה רבה לחברת הכנסת ברקו.

לאה פדידה: - - -

יעל כהן-פארן: - - -

יואב קיש: חברת הכנסת פארן את בקריאה שנייה.

יואב קיש: חבר הכנסת מיקי רוזנטל, ואני מבקש מחברת הכנסת פארן לא להפריע לו.

יואב קיש: אל תפריעי לו.

מיקי רוזנטל: זה עצוב נורא שהנושא הזה הפך להיות בעיקר נושא של פוליטיקה לחפור בה במקום לנסות למצוא ביחד פתרונות ראויים.

מיקי רוזנטל: העמדות ידועות לעייפה.

מיקי רוזנטל: אני, אגב, שום דבר לא קרה בדרום תל-אביב.

מיקי רוזנטל: לפני 15 שנה, כשאני הייתי עוד עיתונאי, עשיתי כתבה על דרום תל-אביב ועל איך מדינת ישראל מזניחה אותם.

מיקי רוזנטל: אולי יש פה תושבים ותיקים שזוכרים את זה.

ארנון גלעדי: עשית על כפר שלם.

מיקי רוזנטל: לא, עשיתי גם על דרום תל-אביב, גדעון עזרא היה השר לביטחון פנים, ואנשים פחדו לצאת לרחובות.

מיקי רוזנטל: זה היה לפני שהגיעו הפליטים מאריתריאה.

קריאה: אה, שמו לנו את המסמר האחרון.

מיקי רוזנטל: אפשר לראות את זה ככה, זה לא שייך.

ארנון גלעדי: אני חושב שצריך לרענן לך את הזיכרון, זה היה על כפר שלם.

מיקי רוזנטל: אתה לא תגיד לי מה אני עשיתי.

מיקי רוזנטל: אתה יכול להגיד מה שאתה זוכר אבל מה אני עשיתי אתה לא יכול להגיד לי.

יואב קיש: ארנון.

יואב קיש: מיקי בבקשה.

מיקי רוזנטל: תראו, אני חושב שחשוב מאוד לקדם.

מיקי רוזנטל: תראו, מי שחולם וחושב שיהיה פתרון תוך חודש, חודשיים, שנה או שנתיים – מטעה את הציבור.

ענת ברקו: יהיה פתרון.

מיקי רוזנטל: לא יהיה פתרון.

מיקי רוזנטל: יהיה פתרון אבל כל פתרון ייקח זמן, בין אם זה יהיה פתרון בהסכמה עם האו"ם - -

שפי פז: למה?

שפי פז: - - -

יואב קיש: שפי, אל תפריעי לו.

מיקי רוזנטל: גברתי הנכבדה, את לא תפריעי לי.

מיקי רוזנטל: את לא מכירה אותי.

מיקי רוזנטל: אני לא חבר שלך.

מיקי רוזנטל: את לא תפריעי לי - -

יואב קיש: מיקי.

יואב קיש: מיקי - - -

שפי פז: את לא תפריעי לי, זה הכל.

שפי פז: את מי את מייצגת?

יואב קיש: אתה לא תנהל פה בטרור.

יואב קיש: הם לא מייצגים אף אחד חוץ מהבעת התנגדות.

מיקי רוזנטל: את מי את מייצגת?

מיקי רוזנטל: מי בחר אותך?

מוסי רז: הם מאסו בכם ושבכמותכם.

מוסי רז: הם לא רוצים לראות אתכם.

מוסי רז: תעופי מהעיניים שלי כבר.

מיקי רוזנטל: חצופה, לכי מפה.

שפי פז: כמה רעש אתה עושה.

שפי פז: חבר כנסת, אפשר לחשוב.

מוסי רז: יש בחירות בשבוע הבא, תראו מה תקבלו.

מוסי רז: מגעילים.

מוסי רז: הם לא מייצגים אף אחד האנשים האלה והם לא ינהגו פה בטרור ויקללו אותנו מאחורי הגב.

יואב קיש: אף אחד לא מקלל אותך.

קריאות: מה אתה אומר?

מוסי רז: אז תוציא אותם מפה.

יעל גרמן: היא אמרה למיקי מי אתה?

יעל גרמן: מי היא?

יעל גרמן: מי היא?

יעל גרמן: האם היא עמדה פעם בבחירות?

מוסי רז: איזה מן דבר זה?

מוסי רז: אי אפשר לנהל פה דיון, הם כל הזמן משתוללים.

לאה פדידה: נדמה לי שזה מה שהם רצו.

לאה פדידה: הדיון לא אמור להיות דרום תל-אביב.

לאה פדידה: הדיון הוא מה עושים עם המסתננים.

לאה פדידה: עושים עליכם סיבוב.

יואב קיש: חברים, חברים.

יואב קיש: חברי הכנסת.

יואב קיש: מוסי רז שמעתי אותך, מספיק.

יואב קיש: לאה פדידה, את נקראת לסדר פעם שניה.

יואב קיש: מספיק.

יואב קיש: אני מנסה לעזור לכם ואתם מפריעים.

יואב קיש: די.

מיקי רוזנטל: אני מנסה להגיד - -

יואב קיש: לא, אתה עוצר.

יואב קיש: אני אומר עוד פעם: קודם כל, אני מבקש, מי שהיה שם, השלושה, שיעברו לצד ההוא.

יואב קיש: אני לא רוצה שישבו פה ויביעו הערות, מדי פעם אומרים בשקט, לא בשקט, שומעים לא שומעים, שיעבור לשם ויגידו מה שהם רוצים שם בלי שישמעו אותם.

יואב קיש: דבר שני לחברי הכנסת – גם אתם, תאמינו לי, לא צריך ללמד אותי איך לנהל דיון.

יואב קיש: יש בעיה, נטפל בה.

יואב קיש: הצעקות שלכם לא עוזרות לעניין.

יואב קיש: חבר הכנסת מיקי רוזנטל.

מיקי רוזנטל: אני דווקא רציתי להגיד דברים שהם בקונצנזוס ואני מתעקש להגיד אותם: 1.

מיקי רוזנטל: אני חושב שעכשיו, בלי שום קשר לגורל הפליטים, צריך להקים את הנציבות להצלת דרום תל-אביב ולהעביר לשם כספים ניכרים, את המינהלת, ולהתחיל את השיקום.

מיקי רוזנטל: לא צריך להתלות את העניין של הפליטים עם העניין של השיקום של דרום תל-אביב.

מיקי רוזנטל: על זה יש הסכמה אני חושב - -

קריאה: לא, אין הסכמה.

מיקי רוזנטל: גברתי, לא שאלתי אותך.

קריאה: אין הסכמה.

יואב קיש: את רוצה גם לצאת?

יואב קיש: נו באמת, אני אוציא את כל מי שיפריע.

יואב קיש: די.

מיקי רוזנטל: לא שאלתי אותך.

סוזי כהן צמח: מי שואל אותך?

סוזי כהן צמח: מי שואל אותך?

יואב קיש: אל תדברו.

מיקי רוזנטל: אתה תהיה בזכות דיבור, אני לא אפריע לך.

יואב קיש: מיקי אל תענה לו.

מיקי רוזנטל: - - - אתה לא תפריע לי.

יואב קיש: אתם לא רואים שאני מוציא כל הזמן החוצה?

יואב קיש: אתם רוצים להיות בחוץ?

יואב קיש: הסדר הוא שחברי הכנסת יגמרו לדבר, ידברו גם אנשים שבאו לפה כי רוצים לדבר.

יואב קיש: אם אותם אנשים ימשיכו להפריע הם לא ידברו.

יואב קיש: בבקשה מיקי.

מיקי רוזנטל: אז אני חושב שצריך להקים את המינהלת ולהתחיל את השיקום של דרום תל-אביב ולא צריך לחכות רגע.

מיקי רוזנטל: לא צריך לחכות רגע.

מיקי רוזנטל: יש כאלה שחושבים שזה לא טוב כי זה אולי משרת את הפליטים אבל זה משרת קודם כל את תושבי דרום תל-אביב ועל זה אני מקווה שיש הסכמה.

יואב קיש: נשמע בהמשך.

מיקי רוזנטל: זכותם להגיב, זה בסדר גמור.

מיקי רוזנטל: הדבר השני זה שצריך להאיץ סוף כל סוף את התהליך של לקבוע מי פליט ומי לא.

מיקי רוזנטל: מדינת ישראל משרכת את רגליה בעניין הזה כבר שנים - -

יעל כהן-פארן: בכוונה.

מיקי רוזנטל: בכוונת מכוון או לא בכוונת מכוון, אינני יודע.

מיקי רוזנטל: הגיע היום שצריך להחליט האם הם מסתננים, מהגרי עבודה, פליטים או סתם "מתפלחי גדר" אבל המצב הזה, שאומרים שאם הם פליטים, אז אני חושב שרוב מי שנמצא פה, אולי לא כולם אבל רוב מי שנמצא פה יכבד את האמנה שמדינת ישראל חתומה עליה, ונעזור לפליטים האלה עד שיוכלו לחזור לארצם.

מיקי רוזנטל: ואם הם לא פליטים, אז צריך להרחיק אותם מפה.

מיקי רוזנטל: לא יהיה הסכם יותר טוב.

מיקי רוזנטל: כל השאר זה אשליות.

מיקי רוזנטל: לא יהיה הסכם יותר טוב ממה שהציע ראש הממשלה ושר הפנים.

מיקי רוזנטל: לא יהיה.

מיקי רוזנטל: האגדות האלה שמספרים לכם כאילו יגרשו את כולם וזה יהיה מהר – לא יקרה.

מיקי רוזנטל: לכן כדאי להחזיק ציפור אחת ביד מאשר שתי ציפורים על העץ.

מיקי רוזנטל: תודה רבה.

יואב קיש: תודה רבה.

לאה פדידה: אפשר לשאול שאלה?

יואב קיש: לא.

יואב קיש: אני רוצה להמשיך בסבב של הח"כים.

יואב קיש: אני רק יכול להגיד לך, מיקי, שלפחות לתפיסתי, הבעיה המהותית בהסכם הזה שכמעט והתקבל היא שהוא הכשיר לראשונה אמירה שאנחנו מאוד מתנגדים, לפחות חלק מהצד הזה שמדבר, שמדובר בפליטים.

יואב קיש: זה ממש לא מה שאנחנו מאמינים בו ולכן, גם ברמה העקרונית, נוצרה פה בעיה מאוד מהותית ולכן אחת הסיבות העקרוניות - -

מיקי רוזנטל: כן, אבל אדוני, זה לא דיון תיאורטי.

יואב קיש: בסדר אבל לא ניכנס לוויכוח, אמרתי לך את דעתי.

יואב קיש: חברת הכנסת קארין אלהרר, בבקשה גברתי.

קארין אלהרר: תודה.

קארין אלהרר: אני חייבת לומר שבאמת יש עצב גדול בעובדה - מדובר באותו ראש ממשלה בהפסקה קלה משנת 1996.

קארין אלהרר: לבוא ולהגיד שכל צרות העולם הם בגלל כל מיני גורמים אחרים, הוא בוחר כל פעם משהו אחר.

קארין אלהרר: הפעם זה בית המשפט העליון כמובן.

קארין אלהרר: פעם קודמת זה היה האופוזיציה.

קארין אלהרר: כולם מפריעים לו לממש את המדיניות שלו, והלא מדובר בראש ממשלה שהצהיר לא אחת שכל מה שהוא רוצה - -

יואב קיש: זה שוב מדיניות של גירוש מסתננים.

קארין אלהרר: לא, אבל אני אגיד אדוני, שהרי בסוף כולנו מבינים שהכנסת היא סוג של משחק.

קארין אלהרר: אם הממשלה קובעת משהו, זה מה שיהיה.

יואב קיש: אני לא מסכים.

קארין אלהרר: אתה יכול לא להסכים.

קארין אלהרר: כשיש הצבעה קואליציונית, זה מה שקורה.

קארין אלהרר: ואיפה ראש הממשלה?

קארין אלהרר: למה הוא לא מיישם את המדיניות הדגולה שלו?

קארין אלהרר: איפה זה?

ארנון גלעדי: אתם לא מאפשרים לו.

יואב קיש: ארנון, לא.

יואב קיש: אל תפריע.

יואב קיש: יש לי תשובה בשבילה, אני לא עונה כי היא בזכות דיבור.

יואב קיש: תכבדו את זכות הדיבור.

קארין אלהרר: אני אומר לאדוני:

קארין אלהרר: גם ראש הממשלה באיזה שהוא שלב, אחרי הרבה מאוד גלגולים, מחשבות ותהיות, לא אני אמרתי לו לצאת למסיבת עיתונאים, לא אף אחד מחברי האופוזיציה, לא בית המשפט העליון - ישב יחד עם שר הפנים.

קארין אלהרר: הרי רק בדצמבר נזכרו להתחיל לבדוק בקשות פליטות, וגם אז בצורה מעוותת.

קארין אלהרר: איפה הייתם כל השנים?

קארין אלהרר: מה קרה התעוררנו?

יואב קיש: בדקו, בדקו.

יואב קיש: זה ממש לא נכון.

קארין אלהרר: בדקו?

קארין אלהרר: לא בדקו.

קריאה: לא בדקו.

יואב קיש: כמה בקשות נבדקו?

יואב קיש: רגע, נשמע.

יואב קיש: שאלת שאלה?

יואב קיש: נשמע.

יואב קיש: כמה בקשות נבדקו עד היום?

יוסי אדלשטיין: עד היום הוגשו בסך הכל כמעט כ-16,000 בקשות לסודנים ואריתראים, מתוכם 7,000 נבדקו.

יואב קיש: 7,000 נבדקו.

יואב קיש: שאלת?

יואב קיש: קיבלת תשובה.

יואב קיש: דרך אגב, קיבלת את מסמך התשובות?

לאה פדידה: אין תשובות.

קארין אלהרר: קיבלתי הבוקר ותודה.

קארין אלהרר: אני אומר לאדוני בעניין הזה של בדיקת הפליטות: אני לא קיבלתי שום מידע לגבי איך נעשו הבדיקות הללו.

קארין אלהרר: האם היה מתורגמן שבאמת הבינו מה נאמר?

קארין אלהרר: האם היה - -

שפי פז: היתה דיילת שחיכתה?

קארין אלהרר: אל תפריעי לי.

קארין אלהרר: כל פעם היא מגיעה לדיונים בכנסת ומהלכת אימים על חברי הכנסת.

שפי פז: הופה...

יואב קיש: שפי אני אוציא אותך וזהו.

יואב קיש: את לא מפריעה לחברי הכנסת.

קארין אלהרר: שפי, אני אוציא אותך וזהו.

קארין אלהרר: אל תעני.

קארין אלהרר: היא אומרת, אל תתייחסי אליה.

קארין אלהרר: את תקבלי זכות דיבור אם לא תפריעי.

קארין אלהרר: אפילו בוועדה לביקורת המדינה - - -

יואב קיש: את לא מפריעה לחברי הכנסת.

יואב קיש: מה לא ברור?

קארין אלהרר: אני אומר לאדוני:

קארין אלהרר: אני באמת חושבת שצריך לתת מענה ופתרון שהוא ראוי והוא הולם.

קארין אלהרר: ברור שלא צריך לרכז, ואם יש מהגרי עבודה הם לא צריכים להיות פה, בזה אנחנו מסכימים.

יואב קיש: על זה אנחנו מסכימים.

יואב קיש: יופי.

קארין אלהרר: אבל מה אנחנו כנראה לא מסכימים?

קארין אלהרר: על איך בודקים בקשות פליטות.

קארין אלהרר: והדבר הזה לא נעשה, לא רק לדעתי.

קארין אלהרר: הוא לא נעשה בצורה טובה, ואני מחזקת את מה שחבר הכנסת רוזנטל אמר:

קארין אלהרר: אם מישהו חושב שיש פתרון אחר, כנראה שהבחירות באמת קרובות.

יואב קיש: תודה רבה.

יואב קיש: אני מבקש מחברי הכנסת לקצר בדברי רקע.

יואב קיש: אני רוצה לשמוע באמת נציגי ציבור שהגיעו ואת הרשויות אז אני מבקש - נא לקצר.

יואב קיש: חברת הכנסת יעל גרמן, בבקשה.

יואב קיש: לאחריה חבר הכנסת מוסי רז ואז נעבור לדוברים.

יעל גרמן: זו הפעם החמישית או השישית שאני יושבת באותו דיון, עם אותם אנשים, אם אותן דעות.

יעל גרמן: אף אחד לא זז מהדעה שלו.

יעל גרמן: כל אחד אוחז בדעה שלו ולא זז ובטוח שהוא צודק.

יואב קיש: עד כאן אני מסכים אתך.

יעל גרמן: בפעם האחרונה העלינו מספר שאלות ואתה אמרת שקיבלנו מסמך, אבל המסמך הזה לא עונה על שאלות.

יעל גרמן: אני שאלתי שאלה פשוטה שצריך רק לענות עליה, לדעת כמה מבקשי עבודה לא חוקיים קיימים בארץ, ובפרט כמה מבקשי עבודה אוקראינים וגיאורגיים נמצאים.

יעל גרמן: לא קיבלתי תשובה.

יעל גרמן: מדוע?

יעל גרמן: האם אין תשובה לזה?

יעל גרמן: אני רוצה לדעת כמה - -

יואב קיש: למה?

יואב קיש: יש כאלה שנתנו לך.

יעל גרמן: איפה?

יעל גרמן: מה נתנו לי?

יעל גרמן: מענה בכל הנוגע למערך - -

יואב קיש: אני מקריא לך.

יעל גרמן: אני קראתי.

יעל גרמן: אתה לא תמצא את התשובה, אין תשובה.

יואב קיש: יש אבל מסמך.

יואב קיש: יש מסמך

יואב קיש: PDF מצורף עם לינק.

יואב קיש: ראית את זה?

יעל גרמן: לא.

יעל גרמן: אני לא ראיתי תשובה.

יואב קיש: אתה יכול להגיד את המספרים גם אם היא לא ראתה?

יואב קיש: אני אגיד ככה, שאלת ככה: כמה מבקשי עבודה לא חוקיים קיימים בארץ - -

יעל גרמן: נכון, ובעיקר אוקראינים וגיאורגיים.

יואב קיש: אוקי.

יואב קיש: אז זה מקלט מדיני 3,400.

יואב קיש: הנה – הסיבה לגידול במספר הבקשות, תופעה חדשה של הגשת בקשות מאזרחים גיאורגיים ואוקראינים - -

יעל גרמן: מה הקשר?

יואב קיש: - - שנכנסו לישראל כתיירים וביקשו - -

יעל גרמן: כמה?

יעל גרמן: כמה יואב?

יואב קיש: אני זוכר 5,000 אבל אני לא רוצה.

יואב קיש: ..

יעל גרמן: אני לא ראיתי תשובה ויותר מזה, אני לא סתם שאלתי.

יעל גרמן: אני שאלתי מפני שאני רוצה לשמוע מה מדינת ישראל עושה עם אותם - -

יואב קיש: אני מסכים אתך.

יעל גרמן: מסכים.

יעל גרמן: גם אז הסכימו אתי אז מה זה עוזר לי שמסכימים?

יעל גרמן: לא עושים שום דבר.

יואב קיש: אני אגיד לך מה אמרו אז בדיון לגבי השאלה שלך, שבפירוש יש הרחקה וגירוש והחזרה גם של אוקראינים ושל גיאורגיים, ואם יש לך את המספרים תעדכן אותנו.

יעל גרמן: יואב, אנחנו ועדה רצינית ואנחנו תכף נקבל מספרים.

מוסי רז: מרחיקים אותם למדינה שלישית?

מוסי רז: לרואנדה?

מוסי רז: לזמביה?

מוסי רז: לאוגנדה?

מוסי רז: זה משהו אחר, זה לא למדינה שלישית.

מוסי רז: זה לא קשור.

יואב קיש: הם מסתננים בדיוק אותו דבר רק שאין בעיה להחזיר אותם למדינתם.

מוסי רז: זה ההבדל בין פליטים לבין מהגרי עבודה, שאת הפליטים אתה לא יכול להחזיר.

מוסי רז: אם אתה לא יכול להחזיר אותם לסודן משמע הם פליטים.

קריאה: אנחנו לא מדברים על סודן, תפסיקו לחזור לסודן כל הזמן.

יואב קיש: לא, זה לא נכון.

יואב קיש: אם יש סכנה לחייהם בחזרתם זה פליטים.

יואב קיש: לא אם אתה לא מסוגל - -

מוסי רז: אז למה אתה לא מחזיר אותם?

מוסי רז: בגלל שיש סכנה.

יואב קיש: כי אין קשרים עם סודן.

מוסי רז: ולאריתריאה יש לך?

יואב קיש: אבל אין סכנה לחיים.

יואב קיש: זה המסר, זה הדבר העיקרי שאתם לא מבחינים.

יואב קיש: אני מסכים מאוד עם פליט.

יואב קיש: הגדרה של פליט זה אדם שאם הוא חוזר למקום שיש סכנה לחייו.

יואב קיש: סכנה מוחשית לחייו.

יואב קיש: זה לא המצב - -

יעל כהן-פארן: זה לא המצב באריתריאה?

מוסי רז: יש כאלה שחזרו ונשארו בחיים אבל יש כאלה שמסוכן להם לחזור בגדול.

יואב קיש: יש אנשים שחזרו מרצון.

מוסי רז: נכון, 1,400.

יואב קיש: בוודאי.

יואב קיש: חבר הכנסת מוסי רז בבקשה.

יעל גרמן: לא סיימתי את דברי.

יואב קיש: אז דקה לסיים.

יעל גרמן: לסיים?

יעל גרמן: אני אפילו עוד לא התחלתי.

יעל גרמן: התחלתי ואמרתי שאנחנו יושבים פה פעם שישית.

יעל גרמן: אני רוצה לחזור בפעם השישית על הפתרון שסוף סוף באמת ראש הממשלה הציג אותו, וזה הפתרון ואני מסכימה עם חברי - זה הפתרון היחיד הנכון.

יעל גרמן: צריך קודם כל להפריד בין מהגרי עבודה לבין פליטים.

יעל גרמן: את הפליטים, צריך להכיר בהם כפליטים ואפשר לפזר אותם, ובלי שום קשר - -

קריאה: להרצליה פיתוח.

יעל גרמן: - - חברי היושב ראש, אולי תאמר לי, 10 שנים, מה עשתה הממשלה הזאת למען שכונות דרום תל-אביב?

יואב קיש: ארבע פעמים בג"ץ פסק - - -

יעל גרמן: לא, עזוב.

יואב קיש: זה לא נחשב.

יעל כהן-פארן: פתרונות הזויים.

יעל גרמן: האם היא שיקמה את בתי הספר?

יעל גרמן: האם היא עשתה שם שיקום שכונות כמו שהיה בזמן ממשלת הליכוד ודוד לוי?

יעל גרמן: מדוע לא עשו דברים שיודעים לעשות?

יעל גרמן: לא עשו את זה.

יואב קיש: בסדר, בואו נעשה איחוד משפחות.

יואב קיש: תודה.

יעל גרמן: לא סיימתי.

קריאה: היא לא מדברת על איחוד משפחות, היא מדברת על דרום תל-אביב - - -

יעל גרמן: אני לא סיימתי.

יעל גרמן: נושא הפליטים מהווה עבורכם גורם להתסיס, לפלג, לשסע ולהוסיף שנאה בישראל.

יואב קיש: טוב.

יואב קיש: חבר הכנסת מוסי רז.

מוסי רז: אדוני יושב הראש, אני חושב שהבעיה מתחילה מהשאלה ששאלת בהתחלה, בלי לפגוע.

מוסי רז: אתה שאלת מה עושים כדי להוציא אותם למדינה שלישית, ואני חושב ששתי השאלות שצריך לשאול זה מה אנחנו עושים למען תושבי דרום תל-אביב, ומה אנחנו עושים על מנת לקלוט את האנשים האלה שכינו אותם פה בכל הכינויים האפשריים, לקלוט אותם פה בצורה מיטבית.

מוסי רז: אלה שתי השאלות שאנחנו צריכים לשאול ולא מה אנחנו עושים כדי להוציא אותם למדינה שלישית.

מוסי רז: אין מדינה שלישית שתהיה מוכנה לקבל אותם בתנאים האלה.

מוסי רז: אין מדינה שלישית בעולם שתהיה שותפה לפשע הזה.

מוסי רז: לא יהיה.

מוסי רז: יכול להיות שהמדינה שלנו שמעה שיש מדינת תל-אביב וחושבת אולי על תל-אביב כמדינה שלישית.

מוסי רז: יכול להיות שזו מדינה שלישית.

מוסי רז: אין מדינה בעולם שתקבל בעשר או בשמונה השנים האלה, כשמשחקים את המשחקים האלה.

מוסי רז: בשנים הללו ובעבר היה צריך להתמודד עם הבעיה אבל עכשיו צריך להתמודד אתה.

מוסי רז: בג"ץ לא מפריע לממשלה לבנות בדרום תל-אביב, והוא לא מפריע לממשלה להעיר את דרום תל-אביב.

מוסי רז: הוא לא מפריע לה ליצור שם מקומות תעסוקה ולעודד ישראלים לבוא לגור שם ולהציב שוטרים ברחובות.

מוסי רז: הוא לא מפריע לה בדברים האלה.

מוסי רז: הוא מפריע בשנאה.

מוסי רז: עכשיו, מה קרה כאן?

מוסי רז: בא ראש הממשלה שנפל לו האסימון.

מוסי רז: ב-19 בפברואר הודיעה ממשלת רואנדה שהיא לא מוכנה לקבל אנשים שגורשו מישראל בגלל שהם שחורים - -

סוזי כהן צמח: בגללך, בגללך.

סוזי כהן צמח: בגלל אנשים כמוך.

סוזי כהן צמח: בגללך.

סוזי כהן צמח: בגלל החברים שלך.

יואב קיש: את תצאי עוד פעם.

יואב קיש: הוא אחרון הדבורים, אני אתן, יש הרבה שבאו - -

סוזי כהן צמח: הליצנים האלה.

מיקי רוזנטל: היא מדברת לחברי כנסת לא ראוי.

מיקי רוזנטל: זה לא ראוי.

סוזי כהן צמח: אתה יותר טוב ממני?

סוזי כהן צמח: חבר כנסת, נו אז מה?

סוזי כהן צמח: אז מי אתה?

סוזי כהן צמח: בשר ודם כמוני.

סוזי כהן צמח: אז מה?

יואב קיש: תוציאי אותה.

סוזי כהן צמח: שלום ולהתראות.

מוסי רז: אדוני היושב ראש, קרה לי מקרה בכנסת ה-15 - -

סוזי כהן צמח: חבר כנסת, חבר כנסת.

סוזי כהן צמח: אתה הורס לי את החיים.

סוזי כהן צמח: אתה וכל השמאל.

יעל גרמן: אדם הופך את עצמו.

יעל גרמן: אף אחד לא הופך אף אחד אחר.

יעל גרמן: בן אדם הופך קרנף לבדו, הוא מתקרנף.

יואב קיש: אל תעני.

יואב קיש: בבקשה מוסי.

מוסי רז: קרה מקרה בכנסת ה-15 שנציג מהציבור, נציג של אחת העמותות, אני לא רוצה להזכיר איזה, קרא באחת הוועדות בקריאות לחבר כנסת והורחק מהכנסת לצמיתות.

יואב קיש: כן, כמו שהוא קורא טרוריסט לחבר כנסת.

יואב קיש: זה בסדר.

מוסי רז: לא בטוח שההתנצלות שלו היתה במקום.

מוסי רז: עכשיו, אני רוצה להגיד לך שזה פשוט בלתי אפשרי.

מוסי רז: הם לא נותנים לנו לנהל פה דיון, וזה חוזר על עצמו כל הזמן עם אותם אנשים.

קריאה: כי כמה אפשר לשמוע את השקרים שלכם?

קריאה: שקרנים.

מוסי רז: את שקרנית.

מוסי רז: אותם אנשים מורחקים וחוזרים לפה.

מוסי רז: הם חוזרים לפה.

מוסי רז: אם הם היו מהצד השני של המפה הפוליטית זה לא היה קורה ואם היינו 10 שנים אחורה זה לא היה קורה.

קריאה: - - -

מוסי רז: הם לא מייצגים אף אחד, אף אחד לא בחר בהם.

יואב קיש: עצור.

יואב קיש: נא לצאת.

קריאה: שקרנים.

קריאה: כל מילה שאתה מוציא מהפה זה שקר.

קריאה: שקרן.

קריאה: אתם לא תהרסו את המדינה.

קריאה: חבורה של שקרנים.

מוסי רז: את הרסת אותה.

מוסי רז: יאללה, החוצה.

יואב קיש: חברים, אני אגיד לכם עוד פעם:

יואב קיש: אני אמרתי בתחילת הדיון שאנשים פה יגידו דברים שיהיה קשה לשמוע.

יואב קיש: אני אומר את זה גם לאנשים שבאו לפה, במיוחד לדיון הזה.

יואב קיש: אנחנו עוד לא התחלנו לשמוע כי עשינו סבב ח"כים.

יואב קיש: אני מנסה שהוא יהיה קצר.

יואב קיש: אחרון הדוברים עכשיו זה חבר הכנסת מוסי רז - -

קריאות: - - -

יואב קיש: באו אנשים וידברו.

יואב קיש: אתם לא תנהלו לי פה את הדיון, מספיק.

יואב קיש: דיברתם ודיברתם, די.

יואב קיש: תנו לאנשים לדבר.

יואב קיש: מוסי בבקשה, דקה לסיום.

מוסי רז: ראש הממשלה, לאחר שקיבל את ההודעה מרואנדה, שזו הודעה שהוא היה מקבל מכל מדינה אחרת כי אף מדינה לא תקבל אנשים שאנחנו מגרשים רק בגלל שהם שחורים, הבין את הדבר הזה והצליח לפתור חלק גדול מהבעיה, להוציא מפה 16,000 איש כשהם אומרים שיש בעיה עם האנשים.

מוסי רז: אבל זה לא התאים.

מוסי רז: למה זה לא התאים?

מוסי רז: כי זה היה בהסכמה.

מוסי רז: כל דבר שהוא בהסכמה והוא לא איזה שהוא פועל של שנאה, לא רוצים אותו פה.

מוסי רז: רק דבר שהוא תוצר של שנאה, שיהיה נגד מי להסית ובמי לפגוע.

מוסי רז: אני רוצה לשאול, אדוני היושב ראש, אני רוצה להבין: אותה ועדה חסויה, אני בכל זאת מבקש לקבל תשובות.

מוסי רז: האם נקבל הודעה מתי היא מתכנסת ועל איזה נושאים היא דנה?

מוסי רז: אני חושב שזה מאוד חשוב.

יואב קיש: תודה רבה.

יואב קיש: אנחנו סיימנו.

לאה פדידה: שאלה.

יואב קיש: תרשמי על פתק.

לאה פדידה: אבל זה רלוונטי לסיום.

יואב קיש: תרשמי על פתק ואני אחליט אם זה רלוונטי.

יואב קיש: אני קורא לך לסדר פעם שנייה.

לאה פדידה: אבל אתה לא יכול - - -

יואב קיש: את רוצה לשאול אותי שאלה, אני לא רוצה לנהל את הדיון עכשיו אתך.

יואב קיש: תודה.

יואב קיש: אנחנו עוברים לשמוע אנשים שבאו להגיד את דברם, הרבה מהם מדרום תל-אביב.

יואב קיש: נתחיל עם ארנון גלעדי, חבר מועצת העיר תל-אביב, משנה לראש העיר.

יואב קיש: בבקשה.

ארנון גלעדי: ראשית, אדוני היושב ראש, אני מודה לך על קיום הדיון.

ארנון גלעדי: לאחר השיחה שקיימנו אין ספק שהנושא הזה הוא נושא שהוא בוער בעצמותיהם של אלה שיושבים פה, ואני רואה פה את כולם למעשה, חוץ ממך, הם אנשים שנמנים על תנועות השמאל במדינת ישראל.

ארנון גלעדי: אתם אוהבים אותנו, כל כך אוהבים אותנו שאתם חונקים אותנו והאהבה שלכם היא כואבת.

ארנון גלעדי: היא כואבת כבר 10 שנים.

ארנון גלעדי: 10 שנים שאתם מדברים כמה צריך לשקם את דרום תל-אביב וכמה שצריך לעזור לדרום תל-אביב אבל הדבר המהותי והעיקרי והמשמעותי שבמהלך ה-10 שנים רובץ על הכתפיים של תושבי דרום תל-אביב זה תופעת המסתננים.

ארנון גלעדי: לא מהגרי עבודה, לא שום דבר.

ארנון גלעדי: אנשים שהגיעו לפה באורח לא חוקי והם – ומי שהסתובב, ואני מאמין שחלק גדול מכם היו באזורים הללו וראיתם את הנושא.

ארנון גלעדי: לא צריך לתאר את הקושי ואת הסבל של התושבים, גם הוותיקים וגם מהחדשים שהגיעו, ויש גם חדשים בתחנה המרכזית ובנוה שאנן שהגיעו.

ארנון גלעדי: הם הגיעו מתוך מטרה א.

ארנון גלעדי: להתערב בתוך האוכלוסייה של הדרום, ו-ב.

ארנון גלעדי: להיות חלק מתוך האוכלוסייה של הדרום, וגם הם לא יכולים להישאר שם.

ארנון גלעדי: אתם יכולים לדבר אתם, חלקם צעירים מאוד, סטודנטים.

ארנון גלעדי: חבר'ה צעירים שהגיעו לתחנה והם מחפשים לצאת משם.

ארנון גלעדי: הם מחפשים לצאת, גם הם לא יכולים לגור שם.

ארנון גלעדי: היתה להם תקווה, היתה לכולנו תקווה שאוטוטו היתה מתממשת, הנושא של הוצאה למדינה שלישית.

ארנון גלעדי: אבל מה קרה?

ארנון גלעדי: שואלים מה קרה, למה זה קרה?

ארנון גלעדי: התחילו תנועות השמאל, "הקרן החדשה לישראל" - -

קריאות: אווווו.

קריאות: ..

יעל כהן-פארן: תפסיקו, שהוא לא יתחיל להסית פה.

יואב קיש: אני קורא לך לסדר פעם שלישית.

יואב קיש: תוציאו את חברת הכנסת יעל כהן-פארן.

יואב קיש: חברת הכנסת פארן החוצה.

יעל כהן-פארן: זה שקר.

יעל כהן-פארן: זה שקר להשמיץ כאן את "הקרן החדשה".

יעל כהן-פארן: אתה יודע על מה "הקרן החדשה" מוציאה כסף?

יעל כהן-פארן: אתה בדקת את הדוח הכספי שלהם?

יעל כהן-פארן: מספיק לצטט את ראש הממשלה אבל אתם פה עושים דיון הזוי, שכל מה שחשוב זה הפריימריז הבאים שלכם - -

יואב קיש: תודה רבה.

יואב קיש: תודה.

יעל כהן-פארן: - - שכנראה מאוד קרובים.

יעל כהן-פארן: אני קמה לבד.

ארנון גלעדי: אצלכם לא צריכים לעשות פריימריז, אתם - - -

יואב קיש: ארנון, אני לא רוצה לשמוע.

יעל כהן-פארן: ארנון, אתה היית סגן ראש העיר.

יעל כהן-פארן: מה עשית בשביל שכונות דרום תל-אביב?

מיקי רוזנטל: - - -

יואב קיש: מיקי, אל תלמד אותו, - - - מיקי אתה אל תיקח את התפקיד שלי.

יואב קיש: ארנון, אל תתייחס לחברי כנסת.

יואב קיש: דבר מה שאתה רוצה, אתה בזכות דיבור, אף אחד לא יפריע לך ונא לסיים.

ארנון גלעדי: אמרתי ש"הקרן החדשה לישראל", באמצעות גורמים כאלו ואחרים במהלך התקופה האחרונה, לאחר שעברנו את כל הייסורים וכל האינסטנציות המשפטיות שבית המשפט אישר את הוצאת המסתננים, התחילו להפעיל קמפיין אגרסיבי כלפי פנים וכן כלפי חוץ – מדינות העולם, כדי למנוע את ההוצאה של המסתננים באופן יזום ובאופן שיטתי בעשרות מיליוני שקלים.

ארנון גלעדי: הם השקיעו לקמפיין שלמעשה כל המגמה היתה להגיע למצב הזה שממשלת ישראל לא תוכל להוציא מפה את המסתננים לאחר שכבר בית המשפט אישר את ההוצאה שלהם.

ארנון גלעדי: אישר את ההוצאה שלהם.

ארנון גלעדי: ואז נקלענו לסיטואציה שלמעשה בית המשפט אישר את ההוצאה של המסתננים, מדינה שהיתה אמורה לקלוט החליטה לא לקלוט מסיבות כאלה ואחרות, כמו שאמרתי, ואז אנחנו נתקענו שוב, עוד פעם, עם עשרות אלפי אנשים שהגיעו באופן לא חוקי למדינת ישראל ונמצאים במספר שכונות בדרום תל-אביב ולא מאפשרות את הנושא של הפיתוח, ולא מאפשרות את הנושא של החיים השלווים של תושבי דרום תל-אביב.

לאה פדידה: ארנון, מה מעניין אותך?

לאה פדידה: האם מעניין אותך גורל הפליטים או גורל - -

ארנון גלעדי: את מכירה אותי יותר מיומיים, את יודעת בדיוק מה.

לאה פדידה: אני רוצה להבין את הנקודה.

ארנון גלעדי: קודם כל להוציא אותם כדי לאפשר את הנושא של הפיתוח.

לאה פדידה: אז אם הם היו בצהלה לא אכפת לך.

ארנון גלעדי: תקשיבי: אם היו בצהלה אז תושבי צהלה – תקשיבי, אני לא ב"קרן קיימת" שעכשיו את מתחילה לשאול אותי שאלות.

יואב קיש: בבקשה.

יואב קיש: נא לסיים.

ארנון גלעדי: אני אומר לך, אדוני היושב ראש:

ארנון גלעדי: אני כבר לא יודע להגיד האם הם עושים את זה מסיבות ציוניות אמתיות או שהם עושים את זה מסיבות שהם לא אוהבים את עצמם והם רוצים בסך הכל להשאיר את הסטטוס-קוו הקיים, ולהגיע באיזה שהוא שלב לקבל אולי קולות באיזו שהיא דרך שהם יהיו תושבים, ולקבל קולות.

ארנון גלעדי: אני חושב שעל ראש הממשלה – אגב, אתמול היתה לי שיחה מאוד ארוכה, פגישה מאוד ארוכה עם השר יריב לוין יחד עם השר אלי כהן כדי לנסות ולמצוא את הפתרון לנושא שת הוצאת המסתננים באמצעות חוק ההתגברות.

ארנון גלעדי: ואני אומר לך ממני בשם ראשי הסניפים בתל-אביב: החוק צריך להיות מהר מהיר ומיוחד.

ארנון גלעדי: לא להתחיל להתברבר בתוך הנושא של מלחמות הקואליציה - -

יואב קיש: טוב, תודה.

ארנון גלעדי: - - אלא לחוקק את החוק הזה ולהתחיל להוציא אותם, ולתת לתושבי דרום תל-אביב אופק חדש, חיים חדשים והתפתחות באמת כמו שהם מדברים מהפה החוצה.

לאה פדידה: זה שני דיונים שונים.

יואב קיש: יש אתנו בישיבה את יוסי אדלשטיין, שישב עד עכשיו בשקט.

יואב קיש: הוא מנהל מינהל האכיפה והוא גם מכיר את כל המספרים והוא גם אחראי על הביצוע.

יואב קיש: אני רוצה לשאול אותך, יוסי, נושא שחשבתי עליו: רק לאחרונה גויסו כ-100 פקחים שתפקידם היה לדאוג לטובת גירוש המסתננים.

יואב קיש: זה נכון?

יוסי אדלשטיין: אנחנו נמצאים בשלבי קליטה של העובדים.

יואב קיש: כמה נקלטו?

יוסי אדלשטיין: נכון להיום נקלטו 70 עובדים כאשר 30 מתוך ה-70 מיועדים ליחידת מבקשי המקלט על מנת לתגבר את היחידה, לבדוק בקצב מואץ את בקשות המקלט שמונחות אצלנו על השולחן.

יואב קיש: אני שואל: במקביל, יש לנו גם הליך חקיקה שהושלם וזה נושא הפיקדון, שאני יודע שמעורר לא מעט בעיות בקרב בעלי מסעדות או כל מי שמעסיק את אותם מסתננים ומצד שני, צריך לאכוף אותו והוא לא נאכף.

יואב קיש: זאת אומרת, אני רוצה לדעת האם ניתן לייצר מהלך משמעותי של אכיפה דרך אותו כוח אדם שהיה אמור לעסוק בגירוש המסתננים ולמעשה מתפנה אולי למשימות אחרות במשרד.

יוסי אדלשטיין: אנחנו נערכים לאכוף את נושא הפיקדון ללא כל קשר להוצאת המסתננים.

יוסי אדלשטיין: זה יבוצע במקביל להוצאת המסתננים, אנחנו נאכוף גם את הנושא של חוק הפיקדון.

יואב קיש: מה זה אומר לאכוף את חוק הפיקדון?

יואב קיש: מה המשמעות?

יוסי אדלשטיין: המשמעות היא פשוטה: שכל מעסיק שמעסיק מסתנן חייב להפריש עבורו 20% מכספי המסתנן ו-16% מהמעסיק.

יוסי אדלשטיין: אנחנו נבדוק שאכן הכסף הזה מופרש באופן חוקי, על פי השכר שהמסתנן מקבל, והכסף הזה יעמוד לרשותו של המסתנן כשהוא יוצא ממדינת ישראל.

יואב קיש: מה לוחות הזמנים לבדיקה הזאת?

יוסי אדלשטיין: אני מניח שתוך שבועיים, שלושה אנחנו נתחיל בפעילות אכיפה.

לאה פדידה: למה כל כך - - -

יואב קיש: אני רוצה לשמוע עוד אנשים שנרשמו.

יואב קיש: שלמה מסלאווי, בבקשה.

יואב קיש: חבר מועצת העיר תל-אביב יפו.

שלמה מסלאווי: אדוני היושב ראש, אני רוצה לחזור לדברים שאמרת בתחילת הדיון.

שלמה מסלאווי: אמרת שנחנו מודאגים מהתהליכים שהיו בשבועיים האחרונים וגם אמרת מה אנחנו עושים בימים האלה.

שלמה מסלאווי: אז אני אגיד לך את דעתי: א.

שלמה מסלאווי: מה שקורה, אנחנו מוצאים את עצמנו אלה שצריכים לתת פתרונות וזה לא התפקיד שלנו בעצם.

שלמה מסלאווי: אנחנו מייצגים תושבים, אנחנו צריכים לתת להם תשובות.

שלמה מסלאווי: 10 שנים נמשך הסבל הזה.

שלמה מסלאווי: 10 שנים שאנחנו נותנים להם הבטחות שאנחנו מקבלים מכאן, והם בעצם איבדו אמון בנו.

שלמה מסלאווי: דבר נוסף: אנחנו שומעים כל הזמן, יש את האמירה הזאת: דע את הגר.

שלמה מסלאווי: אז אנחנו כבר 10 שנים יודעים את הגר.

שלמה מסלאווי: מספיק.

שלמה מסלאווי: אנחנו את המשמורת שלנו סיימנו.

שלמה מסלאווי: אני לא רוצה, יש לי גם פתרונות אבל אני לא רוצה להתעסק עם פתרונות - -

לאה פדידה: אבל זה הדיון - פתרונות למהגרים.

שלמה מסלאווי: לא, זה לא התפקיד שלי לתת פתרונות.

שלמה מסלאווי: אני לא חבר כנסת, אני לא שר, אני לא בין מקבלי ההחלטות.

יעל גרמן: הוא צודק.

שלמה מסלאווי: התפקיד שלי להביא - -

יואב קיש: קודם כל הוא בא להציג את הבעיה בתפיסתו.

יואב קיש: חברת כנסת פדידה, יש כאלה שרוצים להציע הצעות ויש כאלה שלא רוצים.

יואב קיש: נא לא להפריע.

יואב קיש: שלמה בבקשה.

שלמה מסלאווי: התפקיד שלנו זה להציף את הבעיות, והתפקיד פה זה לתת את הפתרונות.

שלמה מסלאווי: יש אנשי מקצוע.

לאה פדידה: מקובל עלי.

שלמה מסלאווי: עד היום זה לא קרה לצערי.

שלמה מסלאווי: וכמו שאתה אמרת, יש הבטחות והשבועיים האחרונים למדו אותנו שאין על מי לסמוך לצערי, וזה לא קשור לימין ושמאל.

שלמה מסלאווי: מדברים כל הזמן על פליטים ופליטים ושוב פעם פליטים.

שלמה מסלאווי: אני כל הזמן אומר שפליטים לא מתנהגים ככה.

שלמה מסלאווי: ממש לא מתנהגים ככה.

שלמה מסלאווי: פליטים, אנחנו גם ידענו פליטים שהיו בצפון במלחמת לבנון השנייה היו פליטים והיו מאות כאלה שהיו בצפון ולא שמענו מהם.

שלמה מסלאווי: הפליטים האלה זה סוג אחר של אנשים, שאני אפילו לא הכרתי.

שלמה מסלאווי: אנחנו גם עבדנו מול העובדים הזרים שהיו במחיצתנו עשרות שנים, עד היום, והם לא התנהגו בצורה הזאת.

שלמה מסלאווי: אנחנו מדברים על זנות ופשע וסמים.

שלמה מסלאווי: ואנחנו מדברים ואנחנו כאן עם המשטרה שגם תגיד את העניין הזה, שיש התגברות של הפשע והסמים בכל האזורים האלה.

שלמה מסלאווי: אנחנו צריכים שהשכונות האלה בדרום תל-אביב יהיו נקיות ממסתננים.

שלמה מסלאווי: זה הדבר הראשון.

שלמה מסלאווי: עם הפתרונות אתם צריכים לבוא ולהגיד לנו מה עושים.

שלמה מסלאווי: אנחנו מגיעים למצב שהשכונות האלה נצורות.

שלמה מסלאווי: תגיעו לשכונת התקווה, שפירא, שכונת עזרא, נווה שאנן - מלא כוחות ביטחון.

שלמה מסלאווי: אתם לא מבינים, השכונות האלה נצורות.

שלמה מסלאווי: בנווה שאנן התחילו עם שבעה שוטרים והגענו ל-300 שוטרים.

שלמה מסלאווי: אני חושב שזה אומר הכל.

שלמה מסלאווי: אם מפקח המחוז לפני כמה ישיבות כאן בא ואמר: אנחנו מלווים את הקשישות למכולת, לדואר, לאן שהן צריכות, זה בעצם אומר הכל.

שלמה מסלאווי: אז אתם כל הזמן מנסים להגן על אותם פליטים, כפי שאתם אומרים אבל בואו קודם כל, כמו שנאמר פה קודם – עניי עירך קודמים.

שלמה מסלאווי: אני אומר שהדבר הראשון שצריך לעשות זה קודם כל לנקות את השכונות מהמסתננים.

שלמה מסלאווי: זה הדבר - -

יואב קיש: תודה.

יואב קיש: משפט סיום.

שלמה מסלאווי: לא, יש לי עוד שניים.

יואב קיש: אז בקצרה.

מוסי רז: הגעת רק עכשיו לעניין - - -

שלמה מסלאווי: רגע, תן לי, אני לא הפרעתי לך.

שלמה מסלאווי: אנחנו מדברים ומזכירים את הקיבוצים.

שלמה מסלאווי: איזה מניעה - -

יואב קיש: יש פה את נציג הקיבוצים, נשמע אותו.

שלמה מסלאווי: יואב, איזה מניעה – אני רוצה להגיד עוד משהו ולקרוא משהו קצר ברשותך.

שלמה מסלאווי: איזו מניעה היתה ועדין קיימת לקיבוצים לקלוט אותם?

יואב קיש: תכף נשמע - - -

שלמה מסלאווי: לא, מה יש לך לשמוע?

שלמה מסלאווי: גם אתה יכול לדעת את זה, זה לא דבר שהאו"ם – כל הזמן אנחנו מדברים על האו"ם - -

יעל גרמן: למה אתה לא שואל - - -

שלמה מסלאווי: ממתי האו"ם היה נר לרגלנו?

שלמה מסלאווי: האו"ם הרי בכל ההיסטוריה היה נגד מדינת ישראל.

שלמה מסלאווי: פתאום אנחנו עכשיו סומכים על האו"ם?

שלמה מסלאווי: תחשבו, הרי עוד חצי שנה הוא כבר לא יהיה בהסכם הזה.

יואב קיש: שלמה, מילת סיכום אחרונה בבקשה.

יואב קיש: מילת סיום.

שלמה מסלאווי: אתם מדברים על שיקום.

שלמה מסלאווי: שכונת התקווה, נכנסו לשם מאות מיליונים.

שלמה מסלאווי: שכונת התקווה היום התוכן אולי, האנשים שנמצאים הם אחרים, כמו שאמרתי קודם אבל אם דיברו על שיקום שכונת התקווה אז בזמן בגין, ב-1979 גם שכונת התקווה ועוד שכונות כן השתקמו אבל מה שקרה עם כניסתם של המסתננים, הכל התמוטט ואני רוצה להגיד עוד דבר אחד: אל תשכחו, גם לכם יש יד בזה.

שלמה מסלאווי: בזה שאתם עדין נלחמים ולומר שאין פליטים, אתם גורמים למצב שאנחנו מגדלים דור חדש של פשע.

שלמה מסלאווי: אני אומר לכם, אני רואה את זה ביום יום.

שלמה מסלאווי: הילדים האלה, הנערים האלה, הנוער, הם כל הזמן ברחובות.

שלמה מסלאווי: תחשבו, ההורים שלהם עובדים עבודה ועוד עבודה.

שלמה מסלאווי: לא מעניין אותם שיהיו במתנ"ס כזה או במסגרת אחרת - -

קארין אלהרר: אתה לא חושב שיש - - -

שלמה מסלאווי: ודבר אחרון שאני רוצה להגיד הוא - -

קארין אלהרר: רגע, שאלה.

יואב קיש: לא, לא.

יואב קיש: תני לו לסיים.

יואב קיש: אחרי זה.

מוסי רז: עד שהם באו לארץ לא שמענו על פשע.

שלמה מסלאווי: לא הפרענו.

שלמה מסלאווי: ביום העצמאות ה-70 למדינה גורלם של תושבי דרום תל-אביב אינו בטוח ואינו ידוע.

שלמה מסלאווי: התושבים פוחדים, מאוימים ונצורים.

שלמה מסלאווי: מדינת ישראל אמורה להיות בית בטוח לעם היהודי אך המדינה מפירה את הבטחתה והתחייבות שלה לשמש בית בטוח לאזרחיה.

שלמה מסלאווי: אני מצפה מהממשלה להתעשת ולממש את הבטחתה לכל אזרחיה.

יואב קיש: תודה רבה.

יואב קיש: יונתן יעקובוביץ מהמרכז למדיניות הגירה, בבקשה.

יונתן יעקובוביץ: תודה כבוד היושב ראש.

יונתן יעקובוביץ: אני קודם כל רוצה להגיד שמאוד מאוד קשה לנהל דיון כי אנחנו בפעם השלישית, חברת הכנסת גרמן, ועדין יש בורות מאוד מאוד גדולה בסוגיה.

יונתן יעקובוביץ: כלומר, למצוא כמה אוקראינים יש זה בקובץ נתוני זרים ברשות האוכלוסין, מאוד מאוד קל בגוגל בדקה.

יונתן יעקובוביץ: גם רוב המורחקים בכל שנה הם לבנים טהורים.

יונתן יעקובוביץ: זאת אומרת, הקלישאה הזאת שמשתמשים שמגרשים אנשים כי הם שחורים - -

יעל גרמן: אז בוא תאמר לנו.

מוסי רז: כמה לבנים הרחיקו למדינה שלישית?

מוסי רז: זו השאלה.

קריאות: אין צורך.

יונתן יעקובוביץ: אתה רוצה להתמקד בזה אז אין בעיה.

מוסי רז: הרי זה הדיון, מדינה שלישית.

יואב קיש: מוסי, בוא ניתן לו לדבר בבקשה.

יואב קיש: הוא מאלה שלא הפריעו אז בואו נכבד.

יואב קיש: אני מבקש להתייחס לעניין, פחות למה שחברי הכנסת אמרו כי אני לא אנצל את הפתח הזה.

יואב קיש: שמו יונתן יעקובוביץ מהמרכז למדיניות הגירה.

יהונתן יעקובוביץ: גם עניין "חולות" – צריך להבין שנכון, זה עלה כסף ו"חולות" היה כלי מאוד מאוד יעיל.

יהונתן יעקובוביץ: הוכח בצורה הכי אמפירית שיש, אפשר לראות את זה ממש בגרפים, שכשהקמנו את מתקני השהייה עצרנו את זרם הכניסה עוד לפני שהגדר נבנתה.

יהונתן יעקובוביץ: עכשיו, לא רק ש"חולות" הוא כלי הגירה יעיל, הוא גם הכלי הכי הומני שקידמנו פה כי עצרנו את כל תופעת העינויים בסיני.

יהונתן יעקובוביץ: לא הכתבות ב-CNN ולא שום דבר.

יהונתן יעקובוביץ: אף אחד לא עצר את העינויים בסיני.

יהונתן יעקובוביץ: מה שעצר זה הגדר ו"חולות".

יהונתן יעקובוביץ: מדינת ישראל מחקה את התופעה מהעולם בגלל שהיא עצרה את זרם ההסתננות.

יהונתן יעקובוביץ: וכל הכסף הזה שעבר לבדואים ומימן את ההגירה השניונית, את כל זה מדינת ישראל עצרה.

יהונתן יעקובוביץ: צריך להביא פרס נובל למדינה שעצרה את התהליך הזה.

יהונתן יעקובוביץ: לגבי הגירה – גם פה אומרים לנו שכולם פליטים אבל יצאו 20,000 מסתננים עד היום.

יהונתן יעקובוביץ: לא אחד, לא שניים, 20,000.

יהונתן יעקובוביץ: יצאו 7,000 סודנים.

יואב קיש: שהגיעו לישראל ויצאו?

יונתן יעקובוביץ: 20,000 שהיו פה ויצאו.

יואב קיש: איך הם מתחלקים בין המדינות?

יונתן יעקובוביץ: רובם יצאו למדינות שלהם.

יונתן יעקובוביץ: יצאו 7,000 סודנים לסודן בערך - -

יואב קיש: מרצונם החופשי.

יהונתן יעקובוביץ: בערך, קצת פחות מרצונם החופשי אבל זה לא משנה.

יהונתן יעקובוביץ: מדינת ישראל הפכה למקום שלא משתלם להגיע אליה ולא משתלם לשהות בה, שזה כלים כמו "סהרונים" כמו "חולות" כמו חוק הפיקדון והם עזבו.

יעל גרמן: אבל היה כל כך טוב, אז למה לא משתלם?

יעל גרמן: אתה אומר שזה כזה מתקן טוב אז למה זה לא משתלם?

שפי פז: הוא לא אמר את זה, את לא מקשיבה.

קריאות: - - -

יהונתן יעקובוביץ: מי שדילל את מתקני השהייה זה בג"ץ.

יהונתן יעקובוביץ: בג"ץ פסל את מתקן השהייה שלוש פעמים.

יהונתן יעקובוביץ: 3,200 אריתראים חזרו לאריתריאה, בסדר?

קארין אלהרר: בהסכמה?

יהונתן יעקובוביץ: באופן עצמאי.

יהונתן יעקובוביץ: מה זה בהסכמה?

יואב קיש: הם רצו להישאר, לא נתנו להם ואז הם חזרו לאריתריאה.

יואב קיש: כולם רוצים להישאר.

קארין אלהרר: יואב, אני לא נגד להחזיר את מי שלא רוצה להיות פה.

יואב קיש: אבל כולם רוצים להישאר, את מבינה את זה.

קארין אלהרר: אבל יואב, זה מה שאני אומרת.

קארין אלהרר: אני לא נגד.

קארין אלהרר: מי שצריך לחזור, שיחזור אבל תבדקו למען השם.

יהונתן יעקובוביץ: אני אשמח לענות.

יהונתן יעקובוביץ: אז הרצון שלהם הוא בוודאי להישאר פה.

יהונתן יעקובוביץ: הם שילמו הרבה כסף להגיע לפה והם רוצים להישאר פה אבל ברגע שהם קיבלו זימון ל"סהרונים", ל"חולות" - רובם יצאו בתקופה ש"חולות" היה בלי הגבלת זמן אבל גם לאחר מכן הם פשוט יצאו בלי לשהות במתקן יום אחד.

יהונתן יעקובוביץ: קיבלו זימון, החליטו שלא משתלם להישאר פה, אני הולך מכאן וחזרו הביתה וגם עכשיו חוזרים הביתה, ולא מעט, רובם למדינות המוצא אגב, כמו שאמרתי.

יהונתן יעקובוביץ: לכן אנחנו יודעים שהמשוואה הזאת לא קיימת.

יהונתן יעקובוביץ: עכשיו, למה לא מחזירים לסודן?

יהונתן יעקובוביץ: סודן זו מדינת אויב ואין לנו קשרים עם סודן אבל אם עוברים דרך מדינות מעבר ולא נקלטים, הם יכולים לצאת לסודן.

יהונתן יעקובוביץ: אגב, אני רק אוסיף פה שהיום, לפי המשפט הבינלאומי, אפילו רוב הדרפורים גם יכולים לחזור לסודן אבל לא ניכנס לזה לעומק.

יהונתן יעקובוביץ: לגבי אריתריאה – גם פה, כל אותם הומניסטים, האינטרס היום של ממשלת אריתריאה זה שאנשים יצאו, יגיעו למדינות המערב, יקבלו אשרת עבודה ויעבדו שם כי שליש מהתל"ג של אריתריאה מגיע מהכסף שהם שולחים חזרה, ובישראל יש את הקהילה האריתראית הכי גדולה בעולם המערבי חוץ מארצות-הברית.

יהונתן יעקובוביץ: זה המון המון כסף שמגיע לממשלת אריתריאה אז כל אלה, ההומניסטים שמתנגדים לדיקטטורה, הם בעצם מפמפמים את הדיקטטורה, הם עובדים באיזו סימביוזה אולי לא מכוונת אבל דה-פקטו, ומתעלמים מזה שהמידע הזה לפחות אמור להיות מודע להם.

יואב קיש: תקציב אריתריאה - -

יונתן יעקובוביץ: מעל לשליש מהתל"ג של אריתריאה מגיע מכסף שהם שולחים.

יונתן יעקובוביץ: היצוא הכמעט בלעדי היום של אריתריאה זה אריתראים לצערנו.

יונתן יעקובוביץ: עכשיו, בהתחלה ממשלת אריתריאה הסכימה לקבל אותם בחזרה, עכשיו היא אומרת לא.

יונתן יעקובוביץ: רק מי שמשלם את המס בשגרירות וחוזר.

יונתן יעקובוביץ: ועובדה ש-3,200 כבר עשו את זה.

יונתן יעקובוביץ: עכשיו, אני לא אומר שכולם יכולים לחזור.

יונתן יעקובוביץ: יש מתנגדי משטר, הם מיעוט - -

יעל גרמן: מה אתה רוצה לעשות אתם?

יעל גרמן: מה הפתרון להם?

יעל גרמן: על זה כולנו מדברים.

יואב קיש: לא, השאלה מה היחס שלהם באוכלוסייה.

יואב קיש: זה בוודאות לא כולם.

יעל גרמן: בסדר, אז בוא נברר מי הם ומה נעשה אתם?

יואב קיש: מבררים.

אלי כהן: שים אותם בקיבוצים, מה רע?

אלי כהן: בקיבוצים.

יונתן יעקובוביץ: - - כי בקשות המקלט מאפשרות לנו לדעת מי בקצוות.

יונתן יעקובוביץ: אפשר לזהות מי באמת פליט ואפשר לזהות מי באמת משקר אבל לגבי הרוב את לא תדעי.

יעל גרמן: מה אתה עושה עם הפליטים האמתיים?

יעל גרמן: מה תעשה עם מי שכן תדע?

יעל גרמן: יש לך פתרון?

יואב קיש: יונתן נא לסיים.

יונתן יעקובוביץ: מי שכן, יקבל פה מעמד, וזה קורה גם.

יעל גרמן: תודה.

יעל גרמן: הנה, שמעת אותו טוב.

קריאות: - - -

יהונתן יעקובוביץ: ואני אוסיף רק משפט אחרון: בגלל שהדברים מתהפכים כל כך מהר - -

קארין אלהרר: לא, לא.

יואב קיש: משפט אחרון שלו.

יואב קיש: מה לא?

קארין אלהרר: יושבות פה מאחורה - -

יואב קיש: אני העברתי אותם.

יואב קיש: מי שמפריע מאחורה נא לעבור לצד השני.

יואב קיש: אני לא רוצה שיתחילו ללחוש אחר כך באוזן.

יואב קיש: מיקי תרגיע.

יואב קיש: תעברו לצד השני, זה הכל.

קארין אלהרר: לא, אני לא ראיתי כזה דבר.

יואב קיש: בבקשה.

יונתן יעקובוביץ: אני אסיים.

יונתן יעקובוביץ: אני רק אומר: באירופה זה נכון שהם יותר נדיבים כי הם אומרים שאם יש ספק, אין ספק וצריך לקלוט את כולם.

יונתן יעקובוביץ: זכותה של ישראל להגיד אם יש ספק, אין ספק, אנחנו לא רוצים לקלוט את כולם.

יעל גרמן: כמה פליטים יש להערכתך?

יונתן יעקובוביץ: פליטים?

יונתן יעקובוביץ: אני משער שיש לא יותר מ-1,000 מסודן ואולי 5,000 מתנגדי משטר אריתראים, וגם זה לא אומר שכולם פליטים, הם יהיו גם מתנגדי משטר פה אבל נגיד שיש פה 6,000 שלא יכולים לחזור.

קארין אלהרר: מה הפתרון שלך להם?

יואב קיש: רגע.

יואב קיש: תודה.

מוסי רז: זאת אומרת שעד עכשיו עשינו חמישית אחוז מהעבודה.

קריאה: שמעת את המספר?

קריאה: ברור שהם יגידו דברים אחרים.

קארין אלהרר: - - - אבל את לא יודעת מה אני חושבת.

קארין אלהרר: די לקפוץ.

קריאה: את לא יודעת.

יואב קיש: אל תענו.

יואב קיש: סליחה חברת הכנסת קארין אלהרר.

יואב קיש: אני רוצה לשמוע את יואל מרשק מהתנועה הקיבוצית.

יואב קיש: מה התפקיד שלך הפורמלי בתנועה הקיבוצית?

יואל מרשק: תכף אני אסביר אבל אני מציע שתשמע קודם את שכני.

יואל מרשק: הוא ביקש קודם את רשות הדיבור, הוא דואג להפריע, להזכיר את הקיבוצים, אולי הוא הנציג?

יואב קיש: יואל, אתה רוצה לדבר או לא רוצה לדבר?

יואל מרשק: אני רוצה מאוד לדבר.

יואב קיש: אז בבקשה, זכות הדיבור שלך.

יואב קיש: אתה לא מנהל את הדיון, אתה יכול לקבל זכות דיבור אז בבקשה.

ארנון גלעדי: הוא גם את הקיבוצים הוא לא מנהל.

סוזי כהן צמח: יש לו הסכמים חתומים - - -

יואב קיש: נא תציג את עצמך ונשמע את דבריך.

יואל מרשק: קודם כל, אני מודה לך מאוד.

יואל מרשק: ב.

יואל מרשק: אני לא מקנא בך.

יואב קיש: אני גם לא מקנא בעצמי.

יואל מרשק: יש לך פה בעיה.

יואל מרשק: אני מבקש מראש, אתה שמת לב מי מפריע ומי לא מפריע.

יואל מרשק: קודם כל, ששכני לא יפריע לי.

יואב קיש: הוא לא יפריע לך, אל תדאג.

יואל מרשק: לבקש מותר?

יואב קיש: בבקשה.

אלי כהן: אני לא הפרעתי לך.

יואל מרשק: אתה לא הפסקת.

יואב קיש: מה, אתה באת לעשות פה סדר?

יואב קיש: אל תנהל את הדיון.

יואב קיש: יואל, אתה רוצה לדבר?

יואב קיש: אתה לא צריך לדאוג לנהל את הדיון.

יואב קיש: אתה רוצה לדבר?

ארנון גלעדי: מה, באת לעשות פה סדר?

ארנון גלעדי: תדבר.

ארנון גלעדי: הלא כל הדברים שלך הם בעלמא.

יואב קיש: יואל תדבר, אני אדאג לשקט.

יואל מרשק: שמי יואל מרשק, עד לפני שלוש שנים ריכזתי את אגף המשימות של התנועה הקיבוצית.

יואל מרשק: אחרי שסיימתי אחרי 25 שנה את התפקיד שלי, אני מרכז עמותה של - - - והקמנו מטה להצלת הפליטים שנקרא "פנינו אל השמש העולה".

יואל מרשק: המטה הזה הוא חלק מהתנועה הקיבוצית.

יואב קיש: טוב, אתה יכול לספר על הפעילות שלכם?

יואב קיש: בבקשה.

יואל מרשק: קודם כל, יש פה שתי נקודות מוצא:

יואל מרשק: האחת – יש פה הזמנה לבכי על מה שהיה.

יואל מרשק: דבר שני, יש פה כבוד פוליטי.

יואל מרשק: אנשים בונים את עצמם על הבעיה.

יואל מרשק: אני מציע - -

יואב קיש: יואל, מה אתם עושים?

יואב קיש: מה אתם עושים?

יואל מרשק: אני מציע להתעלם משתי נקודות המוצא האלה ולעסוק רק במה שצריך לעסוק.

יואל מרשק: אני רוצה גם להציע איזו שהיא הצעה של נקודת ארכימדס.

יואל מרשק: אנחנו – אני אתחיל ישר מזה, אני אקפוץ למים: נקודת ארכימדס זה הקמת המינהלת להוצאת הפליטים מדרום תל-אביב.

יואל מרשק: במידה ונקים את המינהלת, זה צריך להיות ברמה הלאומית, חלק גדול מהבעיות יתחיל לנוע.

יואל מרשק: אני רוצה להגיד מה באחריותי המלאה: אני בקשר עם המנהיגות של הפליטים שנמצאת בתוך - -

שפי פז: - - -

יואל מרשק: לא להפריע.

יואל מרשק: שמעתי אותך בכל מקום.

יואב קיש: יואל עצור, תודה.

יואב קיש: אתה לא יכול להתייחס ככה.

יואב קיש: אני מנהל את הדיון, אתה לא משתיק אנשים.

יואב קיש: אם יהיו בעיות, אני אטפל.

יואב קיש: זו אמירה שקטה, לא הפריעה לדיון, וזה שאתה עצרת – אתה רוצה לדבר, אז תדבר.

יואב קיש: אם לא, אל תדבר אבל אל תתחיל לנהל פה את הדיון.

ארנון גלעדי: הוא מחפש שהממשלה תממן אותו.

יואב קיש: ארנון, תודה.

יואב קיש: אני לא צריך פה עזרה מאף אחד.

יואב קיש: אותי מעניין מה אתם עושים.

יואל מרשק: אני בקשר עם המנהיגות של הפליטים, באחריותם, ברצונם, ביוזמתם הם מגישים את 1,000 המשפחות הראשונות ליציאה מדרום תל-אביב.

יואב קיש: לאן?

יואל מרשק: רגע, נגיע לזה.

יואל מרשק: באחריותי, ופרסמתי מין שער לפני שבועיים וחצי, ל-400 ראשי רשויות, חלק מהם גם קיבוצים וזה בסדר גמור, על מנת לקלוט את ה-1,000 משפחות.

יואל מרשק: לכל רשות משפחה אחת או שתיים או אפילו שלוש.

יואל מרשק: באחריותי לתת למינהלת את 1,000 המקומות, קיבוצי ראשון, קיבוץ גבעת-השלושה הוציא הודעה שהוא מוכן לקלוט משפחה.

יואל מרשק: הקיבוצים הם אחוז וחצי - -

קריאות: - - -

ארנון גלעדי: אתה מצחיק אותנו.

ארנון גלעדי: אתה מנותק מהמציאות.

ארנון גלעדי: משפחה אחת הוא מוכן.

30708: אבל זה נראה לך משהו הגיוני?

30708: זה פתרון?

יואב קיש: מאי, אל תפריעי.

30708: זה בדיחה אבל, זה לעג לרש.

יואב קיש: שקט כולם.

יואב קיש: אנחנו יודעים שהמספרים הם קשים.

יואב קיש: 1,000 משפחות זה מספר יותר משמעותי.

יואל מרשק: רגע, יש פה אנשים שמכירים אותי, יודעים שמה שאני מכריז אני גם עושה.

יואל מרשק: זה קצת מביא אתו חשש ואני מבין אותם.

יואל מרשק: עכשיו אני אומר: אני אגיש למינהלת - -

קריאות: אין מינהלת.

ארנון גלעדי: איזה מינהלת?

ארנון גלעדי: תקלוט אותם ישירות.

יואל מרשק: סליחה, הקמת המינהלת זו נקודת ארכימדס.

יואל מרשק: אני לקחתי על אחריותי להקיש את ה-1,000 משפחות שיוצאות, לתת את ה-1,000 מקומות.

יואל מרשק: התנועה הקיבוצית היא אחוז וחצי מהאוכלוסייה, חלקה יהיה בזה באופן מתאים.

יואל מרשק: לא רק שאין לה התנגדות אלא בוודאי היא מברכת על כך.

יואב קיש: תודה.

יואב קיש: נא לסיים.

יואל מרשק: עכשיו, זאת הבעיה העיקרית.

יואל מרשק: אני מציע להתרכז רק בזה.

יואל מרשק: ישנה בעיה לגבי היציאה על איך ומה.

יואל מרשק: אני חושב שלזה יש כל מיני תיאוריות כולל מי שישב פה לידי ודיבר לפני על המחקר וכדומה.

יואל מרשק: אני עובד הרבה מאוד עם המנהיגות של האריתראים בדרום תל-אביב - -

קריאה: איזה מנהיגות יש להם בדרום תל-אביב?

יואל מרשק: - - אני שומע מהם דברים, נתונים שונים.

יואל מרשק: אני מציע - - - מה ששייך נגדם, אם רוצים לזיז משהו זה הקמת המינהלת.

סוזי כהן צמח: תפסיק לחזור על זה.

סוזי כהן צמח: מדבר על מינהלת.

יואל מרשק: אני פונה לנציג משרד הפנים, אני ישבתי עם נציגים של משרד הפנים על הרעיון הזה.

יואל מרשק: אפשר לעשות אותו מהיום למחר.

יואל מרשק: אם הוא יקרה - -

יואב קיש: תודה.

יואב קיש: יואל, אני רוצה להגיד לך לגבי זה שיש שתי בעיות שאני רואה אותן לנגד עיני, אתה התייחסת לבעיה אחת.

קריאות: - - -

יואב קיש: חברים.

יואב קיש: אתה התייחסת לבעיה אחת שהיא בעיה מאוד חמורה, זה נושא דרום תל-אביב.

יואב קיש: אני לא נכנס לפרטים, לכולם ברור.

יואב קיש: יש בעיה שנייה וזה במדיניות ההגירה במדינת ישראל, ואיך מדינת ישראל מתמודדת עם מסתננים.

יואב קיש: אני חושב שבמקום הזה גם יש לנו הרבה מה לעשות.

יואב קיש: ולכן, זה שתי נקודות שיש ביניהן חפיפה אבל אי אפשר לבוא ולהגיד שרק זה מה שחשוב.

יואב קיש: שפי, בבקשה.

שפי פז: תודה יואב.

שפי פז: אני עדין צריכה לדעת כמה משפחות, אולי יש לך ברשימה.

שפי פז: פעם אחרונה שדיברנו נרשמו 46 משפחות.

שפי פז: זה גדל מאז?

שפי פז: אני שואלת ברצינות.

שפי פז: פעם אחרונה שדיברנו אמרת שנרשמו 46 משפחות.

שפי פז: זה גדל מאז?

יואל מרשק: אני אמרתי לפני שלוש דקות שאני אחראי להביא את ה-1,000 שמות של המשפחות.

יואב קיש: בואי תתמקדי בעניין.

יואל מרשק: אני מזמין אותך לשש בערב היום לדרום תל-אביב לשבת על - -

שפי פז: תודה רבה שאתה מזמין אותי לדרום תל-אביב.

שפי פז: אני רוצה להגיד היום שני דברים, גם לממשלה וגם לאופוזיציה במקרה הזה: עם כל כמה שאנחנו תומכים בהתנהלות של הממשלה בנושא הבג"ץ, ואני חושבת שאנחנו, לפחות החבר'ה של מטה המאבק של דרום תל-אביב, חושבים שצריך איזה שהוא חוק או איזה שהוא נוהל או מה שלא יהיה כדי להחזיר את הפרדת הרשויות במדינה למצב נורמלי.

שפי פז: עם כל זה לא הבג"ץ סגר את "חולות", משטרת ישראל סגרה את "חולות" הרבה לפני הזמן שהיתה צריכה לסגור ובצורה, לדעתי, פושעת משום שזה היה אמור להיסגר ברגע שנוהל הגירוש יצא לפועל וזה נסגר לפני.

שפי פז: לא הבג"ץ החליט לא לאכוף את חוק הפיקדון.

שפי פז: ממשלת ישראל לא אוכפת חוק שעבדו עליו המון שנים והוא חוק מעולה - -

יואב קיש: נכון.

יואב קיש: אנחנו נקדם את זה.

יואב קיש: כמו ששמעת, וסליחה שאני קוטע אותך, הם פה בגלל הכסף.

יואב קיש: נקודה.

יואב קיש: וחוק הפיקדון פוגע בדיוק במקום הזה ואנחנו נשתמש בו.

שפי פז: בסדר.

שפי פז: חוק הפיקדון לא הופעל מלכתחילה.

שפי פז: קודם כל, הוא הוחרג על כמעט 50% מהמסתננים וגם הבנקים לא עובדים, ואנשים שרוצים להפקיד לא מצליחים להפקיד.

שפי פז: החוק הזה לא עובד.

שפי פז: עוד דבר: לא הבג"ץ יחליט כמה פקחים יהיו בשטח.

שפי פז: העובדה שאנחנו כבר חיים חודשים, שנה לפחות אני חושבת בלי פקחים של רשות ההגירה והמשטרה לא יכולה לעבוד כמו שצריך כי אין לה את הפקחים בשטח – יוסי אדלשטיין אמר שהם בהכשרה.

שפי פז: כמה זמן הם כבר בהכשרה לעזאזל?

שפי פז: עוד כמה זמן?

שפי פז: אין פקחים בשטח.

שפי פז: אין הגירה בשטח.

שפי פז: יש עוד דברים כאלה – לממשלה יש תפקיד גדול.

שפי פז: אני לא יכולה להגיד היום בוודאות אם ההסכמים עם המדינות השלישיות היו גרועים מלכתחילה או שיש מי שדפק את ההסכמים האלה אבל עובדתית, אנחנו האמנו בזה ונוצרה בשכונות אווירה שדברים הולכים לקרות, והדברים לא קרו ואתם לא יכולים לשגע אותנו יותר ככה.

שפי פז: אני אומרת לך את זה במפורש: אי אפשר לשגע אותנו יותר, ולא אכפת לי מי.

שפי פז: ואני פונה גם לממשלה ובניגוד למה שחושבים, אנחנו לא יושבים בכיס של הממשלה.

שפי פז: אנחנו פונים לממשלה להתחיל לעבוד.

שפי פז: אנחנו רוצים לראות עבודה.

שפי פז: עבודה בשטח, ביום יום, כל הזמן.

שפי פז: תעשו החלטות.

שפי פז: עכשיו, לגבי האופוזיציה - -

יואב קיש: לא, לא.

יואב קיש: ברמת נימוס.

שפי פז: מילה, אני חייבת להגיד מילה ברמת נימוס מוחלטת, הם מקשיבים לי יפה: תשמעו, אני לא אכנס אתכם בכלל לדיון עכשיו מי עומד מאחורי הקמפיין הגדול הזה נגד הגירוש, ואיזה כספים והכל.

שפי פז: כולנו יודעים במה מדובר.

שפי פז: אני רוצה שאתם תבינו שאתם תרמתם, יצרתם – אני אגיד תרמתם, אני אהיה עדינה היום.

שפי פז: אתם תרמתם לשסע נוראי בעם ובדרום תל-אביב משום שלהקים קמפיינים ולתמוך בקמפיינים של דרום תל-אביב נגד הגירוש זה הדבר הכי מכוער, הכי נבזי והכי שיצר שסע בין שכנים, בין משפחות, בין אנשים שגרים באותו רחוב.

שפי פז: אתם לא מבינים כמה הסוגיה הזאת של המסתננים, שמעבר לעובדה שאנחנו סובלים בטירוף, כמה הסוגיה הזאת של המסתננים היא יוצרת איזה שסע ושנאה מטורפת משני הצדדים בעם הזה.

סוזי כהן צמח: - - -

שפי פז: עוד מילה אחת אני רוצה להגיד על הפשיעה, ויושבים פה שוטרים: בחצי השנה האחרונה, בעיקר בארבעת החודשים האחרונים, רמת הפשיעה בדרום תל-אביב עלתה ברמות מטורפות.

יואב קיש: עלתה?

שפי פז: עלתה ועלתה ועלתה, ויש פה שוטרים שיגידו.

יואב קיש: למה?

שפי פז: הם ידברו על זה.

שפי פז: אני רוצה להגיד לכם, אתם שמדברים על פליטים ובקשות מקלט ובדיקה: כשאריתראי תופס בקבוק בירה ומנפץ אותו והולך ודופק אותו בראש של מישהו אחר, ודוקר, ואמבולנסים מתחילים להגיע והמשטרה מתחילה להגיע, לי לא אכפת אם הוא פליט או מהגר או מבקש מקלט או מה שלא יהיה.

קארין אלהרר: את צודקת.

לאה פדידה: זה נקרא פושע.

שפי פז: אני לא רוצה אותו אצלי בבית.

שפי פז: ברור?

מוסי רז: לגביו את צודקת.

לאה פדידה: זה נקרא פושע.

לאה פדידה: לא פליט, לא מסתנן.

שפי פז: אבל אתם נלחמים בשבילם.

קריאות: - - -

מוסי רז: יגאל עמיר רצח את ראש הממשלה ואנחנו רוצים להשאיר פה את הימנים אפילו שהוא רצח ראש ממשלה.

מוסי רז: לא רוצים לגרש - -

יואב קיש: תודה.

יואב קיש: שפי זהו, משפט סיום.

שפי פז: משפט סיום: יושבת לידי אישה שאמא שלה נרצחה על ידי מסתנן לפני שמונה שנים, והרוצח שלה מסתובב חופשי בנוה שאנן.

שפי פז: אני מבקשת שתיתן לה להגיד כמה מילים.

קורין גלילי: אמא שלי נרצחה לפני שמונה שנים, היא ניצולת שואה, היא נרצחה לפני שמונה שנים בידי מסתנן.

קורין גלילי: אני שמעתי פה את כל חברי הכנסת יפי הנפש האלה.

קורין גלילי: אני לא ראיתי אתכם כשהתחילה כל ההסתננות הזאת, שבאתם והגנתם על תושבי דרום תל-אביב.

קורין גלילי: הגישו ארגוני זכויות שדאגו להגן על מסתננים בלתי חוקיים, לא דאגו בעתירות שלהם לזכות הכי בסיסית של תושבי דרום תל-אביב, של אזרחי מדינת ישראל להגן עליהם ולשמור על הביטחון שלהם.

קורין גלילי: אני לא ראיתי אף אחד מכם דואג לאזרחים.

קורין גלילי: עכשיו, כשיש ארגון שסוף סוף קם ארגון שדואג לתושבי דרום תל-אביב, אז אתם קמתם ופתאום אכפת לכם מהמסתננים ומדרום תל-אביב - -

לאה פדידה: אכפת לנו מבני אדם יקירה.

לאה פדידה: - - - את העברת ביקורת טובה מאוד על הממשלה, על הכשלים.

מיקי רוזנטל: אבל לא מתקנים עוול בעוול.

יואב קיש: נא לא להפריע.

מיקי רוזנטל: אתם ואתם ואתם.

מיקי רוזנטל: אני עובד בשבילך כמו שאני עובד בשביל - - -

קורין גלילי: אתה לא דאגת לביטחון שלהם כמו שאתה עכשיו דואג למסתננים האלה.

יעל גרמן: - - -

מיקי רוזנטל: - - -

קריאה: עם מי אתה מתווכח?

קריאה: עם מי?

קריאה: אני שואלת אותך.

קריאה: עם מי אתה מתנצח?

קריאה: תתבייש לך.

קריאה: אתה מתנצח עם אישה שאיבדה את הכל.

קריאה: אין לך בושה.

יואב קיש: מיקי רוזנטל, אני קורא לך לסדר.

מיקי רוזנטל: מה אתם מבלבלים את המוח?

קריאה: אתה מתווכח עם אישה שאיבדה את הכל.

קריאה: אתה בן אדם אלים.

קריאה: הוא אלים.

מוסי רז: אי אפשר לנהל ישיבה בטרור הזה.

יואב קיש: מיקי, מה עשית?

יואב קיש: מה קורה לך?

יואב קיש: אתה לא תעשה את מה שעשית.

מיקי רוזנטל: אני אעשה כי יש גבול.

יואב קיש: אתה לא תעשה כי אני אוציא אותך.

מיקי רוזנטל: היא מקללת.

סוזי כהן צמח: - - -

יואב קיש: תוציאו אותה בבקשה.

יואב קיש: זהו.

יואב קיש: מיקי רוזנטל, אני אומר לך, גם אם אתה שומע אמירה לא נעימה הכי חריגה מהצד אתה אומר לי ואני מטפל בזה.

יואב קיש: מה קורה לך? זה לא מקובל ההתנהגות הזאת.

יואב קיש: אני אומר לך בצעקות שאתה צועק, אני אומר לך קריאה ראשונה אתה לא שומע.

יואב קיש: אני אומר לך קריאה שנייה, אתה לא שומע.

יואב קיש: אתה בקריאה שנייה חבר הכנסת מיקי רוזנטל.

יואב קיש: אני מבקש מקורין, נא לא להתייחס פה אישית לאף אחד מחברי הכנסת.

יואב קיש: אני מבקש שתגידי מה שאת רוצה.

יואב קיש: באת לפה, אנחנו שומעים אותך אבל אין פה עניין של להתחיל דו שיח והתנצחות.

יואב קיש: כל האנשים פה כואבים את הכאב שלך, תאמיני לי.

קורין גלילי: לפני שמונה שנים הרוצח קיבל עונש של שמונה שנים.

קורין גלילי: הוא השתחרר לפני מספר חודשים.

קריאה: הוא הורשע ברצח?

קורין גלילי: עכשיו, אני רוצה להבין: אפילו מדינה שלישית מגינה כמו שצריך על האזרחים שלה.

קורין גלילי: אפילו מדינה שלישית לא מוכנה לקבל אנשים עם עבר פלילי.

קורין גלילי: אני רוצה לדעת האם מישהו יודע מי מהם, כל המסתננים האלה, כמה אנשים עם עבר פלילי יש?

קורין גלילי: איך אתם יכולים לקבוע בכלל אם יש להם עבר פלילי או אין להם עבר פלילי?

קורין גלילי: אתם יודעים כמה פושעים נכנסו לתוך המדינה הזאת?

קורין גלילי: אתם יודעים את זה?

קורין גלילי: אתם לא יודעים.

קורין גלילי: אני סובלת כבר 10 שנים וכל הקורבנות, זה לא רק אני.

קורין גלילי: יש עוד הרבה קורבנות, קורבנות של אונס, קורבנות שוד, טראומות למיניהן.

קורין גלילי: איפה אתם?

קורין גלילי: למה אתם לא דואגים לטראומות שלנו?

קורין גלילי: איפה הטראומות שלנו?

יואב קיש: קורין, ספציפית לאותו - -

קורין גלילי: איפה הטראומות שלנו?

קורין גלילי: מה עם הטראומות שלנו?

קורין גלילי: הבת שלי, אמא שלי היתה מטפלת בבת שלי ודואגת לה ועכשיו אני נשארתי לבד - - -

שפי פז: היא לא קיבלה פיצוי, היא לא קיבלה סיוע.

שפי פז: הילדה שלה לא קיבלה פיצוי - -

יואב קיש: שפי סליחה, ספציפית לגבי אותו רוצח שנשפט ויצא אחרי שמונה שנים – הוא היום, לצורך העניין, סיים את כל עונש המאסר שהיה עליו והוא עבריין משתקם היום?

קריאה: לא, הוא היה אמור להיות מגורש.

קורין גלילי: הבטיחו לי שיגרשו אותו אבל בפרקליטות אמרו לי שברגע שהוא מסיים לרצות את עונשו הוא מסולק מפה.

קורין גלילי: גם בזה לא עמדו.

קורין גלילי: - - -

יעל גרמן: והעפת אותו אלינו.

יעל גרמן: אנחנו אחראים.

שפי פז: - - -

יואב קיש: סליחה שפי, אני לא שומע כשמדברים ביחד.

יואב קיש: אני שואל האם המקרה מוכר לך ומדוע הבן אדם לא גורש.

יואב קיש: בבקשה.

יוסי אדלשטיין: המקרה מוכר לי.

יוסי אדלשטיין: בדרך כלל עבריינים שהם מסתננים, אנחנו מעבירים אותם בסיום הריצוי הפלילי למשמורת בהליך המנהלי מתוך מסוכנות לציבור.

יוסי אדלשטיין: ואכן כך העברנו גם את המסתנן הזה שהואשם בהריגה כנראה, העברנו אותו אלינו למשמורת ובית הדין החליט שאין לו מסוכנות ושחרר אותו ממשמורת.

שפי רז: בוא תספר גם למה.

לאה פדידה: כמה כישלונות יש לכם - -

קריאות: - - -

יואב קיש: אי אפשר לגרש אותו?

לאה פדידה: - - -

יואב קיש: רגע, חברת הכנסת פדידה.

יואב קיש: אני שואל שאלה: אי אפשר היה לגרש אותו?

יוסי אדלשטיין: אנחנו לא מגרשים לסודן אז אי אפשר.

שפי רז: לא, כי רואנדה לא מקבלת ואוגנדה - - -

יואב קיש: ראש מועצה אזורית רמת הנגב ערן דורון, בבקשה.

קורין גלילי: רציתי להגיד עוד דבר לגבי כל אלה שעכשיו שחררו.

יואב קיש: לא, שמענו, תודה רבה.

יואב קיש: שמענו את התקלה הנוראית שהיתה פה, הבן אדם הזה היה צריך להיות מגורש מפה ואם לא, הוא היה צריך להיות מוחזק עד הגירוש ולצערי זה לא קרה.

יואב קיש: בתום הישיבה - -

קורין גלילי: סליחה, עוד דבר אחד: נעשה פה מחדל.

קורין גלילי: כולם פה מודים שנעשה מחדל.

קורין גלילי: איפה להכיר אותנו, הנפגעים, מהמחדל הזה?

קורין גלילי: אני לא מבינה.

לאה פדידה: אז אני מבקשת, ברשותך - -

יואב קיש: לא, לא.

יואב קיש: פדידה, לא רוצה.

יואב קיש: תודה.

יואב קיש: אני תכף אבדוק את זה - -

לאה פדידה: תקיים דיון בנפרד לשיקום דרום תל-אביב - -

יואב קיש: ערן דורון, בבקשה.

ערן דורון: כבוד היושב ראש, תודה.

ערן דורון: אני רוצה לדבר דווקא על מתקן "חולות".

ערן דורון: מדברים על הרבה דברים אבל מתקן חולות נמצא בתחום השיפוט שלי.

ערן דורון: אני אגיד ואומר שהגדר עשתה את ההבדל בין הסתננות גדולה, ואני פגשתי מאות מסתננים במרוצת השנים.

ערן דורון: וכשאתה שואל את המסתננים למה אתם באים?

ערן דורון: הם אומרים: זה ארץ זבת חלב ודבש, פה אפשר לקבל עבודה.

ערן דורון: לכן הגדר עשתה מעשה טוב שעצרה את זרם המסתננים.

ערן דורון: מתקן "חולות", הייתי שם עם שגריר האיחוד האירופי שאמר לי: אני לא מכיר עוד מדינה בעולם שככה מטפל במסתננים, בשוהים בלתי חוקיים ובפליטים, וזה לזכותה של מדינת ישראל.

ערן דורון: ואחרי שאמרנו את הדברים הטובים – מתקן "חולות" מבחינתי, מהרגע שהוא נסגר, אחרי הניסיון הזה של השלוש שנים האחרונות - הוא מתקן שאיננו רצוי בתחום השיפוט שלי.

ערן דורון: אני אפעל ככל שניתן שהוא לא יפתח והודעתי את זה גם לראש הממשלה ולשר הפנים כי במתכונת של איך שהוא מתנהל היום, כתקן שהייה פתוח, הדבר הזה גדול ברמה של עשרות מונים על יכולת הנשיאה של האזור שלנו, ולצורך העניין כמו בדרום תל-אביב.

ערן דורון: וזה ברור, וזה לא משנה אם זה יהיה בדרום תל-אביב, בקרית גת או במטולה או ביראון או ברמת-השרון.

ערן דורון: ריכוז גדול מדי של אוכלוסייה במקום נתון לא יכול להתקיים.

ערן דורון: ולכן, ברור לי, לפחות מבחינתי, אני אעשה ככל שניתן למנוע את פתיחת המתקן - -

יואב קיש: מה קורה שם היום?

יואב קיש: הוא ריק?

קריאה: הוא הופך להיות בסיס צבאי.

ערן דורון: מתקן "חולות" כרגע ריק.

ערן דורון: אני מוטרד מאוד מהכוונה להשמיש אותו בגלל ביטול ההסכם.

ערן דורון: אני מודיע לכם שאני אלחם בהחלטה הזאת.

לאה פדידה: תבקש שינוי יעוד לבית מלון.

ערן דורון: דבר שנים: והיה ו..., אני מצפה מוועדת הפנים ואיכות הסביבה של הכנסת שתוודא שהמפגעים הקשים, גם ברמה בטיחותית של אלפי אנשים שמסתובבים בצדי הדרכים ללא תאורה, תאונות דרכים לתושבים ולשוהים כולל בעיות סביבתיות חמורות פשוט לא יתקיימו כי החלטת הממשלה הקודמת לא קוימה.

ערן דורון: פשוט שמו שם את האנשים, המתקן עצמו טופל וכל מה שמסביב לא טופל.

ערן דורון: לכן, מתקן "חולות" לא יהיה יותר בתחום השיפוט של רמת נגב.

ערן דורון: תודה.

יואב קיש: תודה.

יואב קיש: אמרת לגבי הגדר שזה עצר את המסתננים.

יואב קיש: אני יכול להגיד לך שמה שעצר את המסתננים זה הגדר בשילוב של מדיניות נוקשה כלפי אותם מהגרי עבודה שנמצאים פה.

יואב קיש: ברגע שפה תהיה מדיניות אחרת וברגע שפה נאפשר לאותם אנשים להישאר באמתלה או מסווה כזה או אחר, אז כמו שאמרת – ארץ זבת חלב ודבש - לשכת הסעד של אפריקה, הם יבואו מתחת, מעל, מאחורה, מהים, מאלף ואחד מקומות, ואנחנו נמצא את עצמנו בפני גלי מסתננים חדשים.

יואב קיש: ולכן, אי אפשר להגיד: הגדר פתרה ובוא נטפל רק במה שיש פה.

יואב קיש: אנחנו חייבים לשמר מדיניות נוקשה וקשוחה כנגד מסתנני העבודה האלה.

יואב קיש: מאי גולן, בבקשה.

30708: אמרו פה הרבה דברים, אני רוצה לרדת לרזולוציה של העיקר.

30708: אני רוצה לענות דווקא לחברת הכנסת - -

יואב קיש: אל תעני - - -

30708: אני לא עונה.

30708: אני אומרת לחברת הכנסת פדידה, והיא אמרה משהו חשוב, אני לא תוקפת, אני רוצה להתייחס לדברים שלה.

יואב קיש: עניינית בבקשה.

30708: עניינית.

30708: חברת הכנסת פדידה, את אומרת: למה מדברים פה על דרום תל-אביב.

30708: למה לא מדברים על המסתננים?

30708: את צריכה להבין משהו חשוב, וזו הבעיה של כל האופוזיציה שיושבת פה: המסתננים זה דרום תל-אביב.

30708: כל המנותקים שיושבים פה, שלא מבינים בכלל על מה אנחנו מדברים וגם פולטים כל כך הרבה שטויות ועושים את עצמם כאילו הם מצדדים במשהו שקשור - -

יואב קיש: זה לא שטויות.

30708: שטויות.

30708: זה אני יכולה להגיד.

30708: שטויות, שטויות.

יואב קיש: תשמרו על סגנון דיבור.

30708: בסדר, לא שטויות, הבלים.

קארין אלהרר: את רצינית?

30708: כן, זה מאוד רציני.

30708: זכותי להגיד.

יואב קיש: לא, את לא אומרת עוד פעם.

יואב קיש: אני אמרתי לך - -

יעל גרמן: - - -

יואב קיש: חברת הכנסת גרמן, את לא מחנכת אותה.

יעל גרמן: היא תחנך אותי?

יואב קיש: את לא יכולה להתייחס בחוסר כבוד, לא לדברים של אחרים שחושבים אחרת ממך ודרך אגב, חושבים אחרת ממני.

יואב קיש: אני חושב שהם טועים לחלוטין אבל אני לא אמרתי - -

30708: חבר הכנסת קיש, חוסר הכבוד היחיד הוא אלינו במשך 10 שנים אבל לא משנה.

30708: טוב, בוא נרד למה שקורה.

30708: אני מאוד מכבדת אותך, אני מאוד מכבדת את הוועדה אבל אתה צריך להבין שהוועדות האלה מתקיימות כבר 10 שנים, בדיוק על אותם נושאים, בדיוק על אותם דברים.

30708: עכשיו, למה הגענו?

30708: הגענו למצב שבו לא רק שאין אור בקצה המנהרה אלא גם אין שום פתרון כולל, שום פתרון מערכתי ואני אלך אתכם - גם הממשלה שלנו אשמה בזה, לא רק אתם אבל האשמים - -

יעל גרמן: גם.

יעל גרמן: ..

30708: - - אבל האשמים הראשונים - -

קריאות: - - -

יואב קיש: למה את מפריע?

יואב קיש: מה קרה לאה?

יואב קיש: די, אל תעירו הערות.

30708: אני אענה לך על מה שאת רוצה, תני לי רק לסיים את דברי.

30708: הדברים הם כאלה: אין שום מנוס אחר, חבר הכנסת קיש, מפתרון אחד, פתרון אחד שאומר: אנחנו מוציאים את המסתננים שנמצאים היום בדרום תל-אביב, לא למדינה שלישית, לא בשום מתווה ולא בשום הסכם אלא למדינת מוצאם.

30708: שום דבר אחר לא קביל וגם לא יהיה.

30708: אני מסכימה אתם שהם אומרים שעובדים עלינו.

30708: מי עובד עלינו אני לא יודעת, מישהו פה עובד עלינו כי שום מתווה אחר לא יעבור.

יואב קיש: איך את מתמודדת עם זה שאין לנו קשים עם סודן והם באו מסודן?

לאה פדידה: - - -

30708: אני אגיד לך למה אכפת לי.

30708: אכפת לי כי את לא תגידי שייקחו 16,000 מסתננים ובזה פתרת את הבעיה.

30708: זה לא יקרה.

30708: אתם תוציאו את כל המסתננים מדרום תל-אביב ואם לא, הם יהיו אצלכם בנחלת יצחק ובצהלה וברמת אביב ג'.

יואב קיש: מאי, אני הולך אתך.

יואב קיש: אמרת לארץ מוצאם.

יואב קיש: איך את עושה את זה עם סודן?

30708: אז אני אומרת לך: אמר פה יונתן יעקובוביץ יותר טוב ממני.

30708: זה לא הספיק?

30708: אני אגיד את זה ברמה הרבה יותר עקרונית: יש לנו היום מדינות קצת יותר הומניות ומתקדמות מאתנו שקולטות פליטים.

30708: אנחנו מדברים על שוויץ, על נורבגיה, על דנמרק - -

קארין אלהרר: - - -

30708: אל תפריעי לי.

30708: מדינות שאמרו חד-משמעית - -

לאה פדידה: - - -

30708: בינתיים זה מוסי רז שנוסע למדינה אחרת ומשכנע מדינות לא לקבל, אז כשיש לנו גייס חמישי בתוכנו אין לנו ברירה אחרת.

30708: אין מה לעשות.

מוסי רז: את יכולה לתת לי את זה בכתב?

30708: תן לי לסיים, אני לא עונה להם.

30708: אנגליה, שהיא מדינה מספיק מתפתחת שכבר סירבה למעל 75% מבקשות המקלט של האריתראים, ששלחה משלחות מחקר בראשות תרזה מיי, שרת הפנים שלה אז והיום היא ראשת הממשלה, שחזרה עם דוח שאני קראתי של 100 עמודים שאומר חד-משמעית שהאריתראים הם לא פליטים.

30708: גם שוויץ, שמתכוונת לגרש בחודשים הקרובים מסתננים אריתראים למדינות המוצא שלהם, לא לשום מדינה שלישית – זו האמת.

30708: אין לנו מה לבקש יותר טובות, חבר הכנסת קיש, משום מדינה אפריקאית.

30708: אנחנו צריכים לעשות דבר אחד: לגלות מנהיגות, לגלות מדיניות הגירה שכרגע אין לנו, ולהחזיר את המסתננים האלה למדינות מוצאם.

30708: עכשיו, אני רוצה להגיד עוד משפט: כל המסתננים ששוחררו היום מ"סהרונים" ומ"חולות" חוזרים ישר לדרום תל-אביב, ואין מי שיאכוף את זה.

30708: הם לא אמורים להגיע לתל-אביב, ואין מי שיאכוף את זה.

30708: זה ביזיון שיש לנו שר פנים שכבר במשך שנה מבטיח שיהיה פה עוד פקחי הגירה והוא לא מכשיר אותם פעם אחרי פעם אחרי פעם.

30708: גם ההכשרה שלהם, שהיתה אמורה להיות לקראת המבצע, נעצרה וכרגע אני, כמי שפועלת עם שוטרי תחנת "שרת" יום יום, אני אומרת לך שאין להם איך לעשות מבצעים כדי להוציא מפה מסתננים.

30708: אין להם איך לפעול, אין להם איך לתפקד.

30708: אני רוצה להגיד משפט מאוד חשוב: חבר הכנסת קיש, אנחנו נכנסנו לחלון הזדמנויות צר מאוד.

30708: צר מאוד.

30708: לא מעניין אותי - -

מוסי רז: הוא נסגר לנו תכף על האצבעות.

30708: תיסע לרואנדה ואוגנדה, מחכים לך שם.

30708: עד אז אל תפנה לתושבי דרום תל-אביב.

יואב קיש: אל תתייחסי אליו, למה את מתייחסת אליו?

יואב קיש: את בזכות דיבור, אל תתייחסי אליו.

30708: נכנסנו לחלון הזדמנויות צר מאוד, חבר הכנסת קיש, שאם לא ננצל אותו זו תהיה בכיה לדורות.

30708: אני באמת קוראת מפה גם לראש הממשלה וגם לכל מי שאמור לטפל בזה: אם אנחנו ניתן לכל עמותות השמאל, לכל יפי הנפש, לכל הממומנים במיליונים של דולרים מ"הקרן החדשה לישראל" להמשיך ולהכניס פה גיס חמישי של אנשים שהורס אותנו מבפנים, אנחנו לא - -

מוסי רז: מי גיס חמישי?

30708: - - אנחנו לא נסיים עם זה.

30708: אם זה המודל הבריטי, אם זו פסקת התגברות רחבה או צרה, זה לא משנה.

30708: אני קוראת מפה לכל האנשים בקואליציה: גם אם אפשר לנצל פסקת התגברות מצומצמת, חייבים לעשות את זה.

30708: אתה לא מבין, חבר הכנסת קיש, בחודשים האחרונים המסתננים מתנהגים בעזות מצח בלתי נתפסת, הם מבינים שהחוק לא עובד עליהם, פשוט לא נכפה עליהם.

30708: הם אלימים, הם מתחצפים, וכשמישהי פה אמרה - -

יואב קיש: לא, לא.

יואב קיש: אל תתייחסי לאחרים.

30708: לא, אבל זה חשוב כי חברת הכנסת קארין אלהרר אמרה שמי שפושע בוודאי לא צריך להיות פה.

קארין אלהרר: בוודאות.

30708: אבל מה שאתם לא מבינים, ואת זה אתם באמת לא מבינים זה שיש פה סטטוס-קוו של האלימות בתוך השכונות.

30708: האריתראים שנמצאים שם, הרי מה הם עושים?

30708: הם חוזרים מהעבודה, הם משתכרים בתוך חמארות.

30708: הם יוצאים מהחמארות והאלימות היא בעיקר ביניהם ומי שסובל זה אנחנו.

קארין אלהרר: עם יד על הלב, באמת אני שואלת: - -

מוסי רז: באיזה רחוב את גרה?

30708: במגדלי "אקירוב", מחר אני עוברת למגדלי "יו" ואחרי זה, אני הולכת לפגוש אותך ברואנדה כשאתה הולך לשכנע עוד כמה אנשים נגד מדינת ישראל.

30708: עוכר ישראל שכמוך.

מוסי רז: - - - את גרה בכלל בתל-אביב?

קריאות: - - -

יואב קיש: תתנצלי על דבריך.

30708: אני מתנצלת.

מוסי רז: היא גרה בתל-אביב בכלל?

מוסי רז: היא לא גרה בתל-אביב בכלל.

יעל גרמן: - - - איבדת צלם אנוש.

יעל גרמן: חתיכת - - - שכמותך.

יעל גרמן: איבדת צלם אנוש.

30708: משפט אחרון.

יואב קיש: היא התנצלה, משפט אחרון.

יואב קיש: נא לא לדבר אתם בבקשה.

30708: משהו חשוב: מדברים פה המון על שיקום, המון המון על שיקום וזה פשוט פארסה, זה זריית חול בעיני הציבור.

30708: חבר הכנסת קיש, אין מה לשקם בדרום תל-אביב.

30708: צביעת בתים ובניינים או שיקום תשתיות לא יעזור עד שלא יוציאו את המסתננים הבלתי חוקיים.

30708: הקשישים והקשישות וניצולי השואה וגם המעט צעירים שעוד נשארו שם, לא יכולים להשתקם ולכן מספיק להשתמש במילה "שיקום".

יעל גרמן: לא צריך מעונות ים?

יעל גרמן: לא צריך לשקם בתי ספר?

30708: עד שלא תוציאו אותם, לא תשקמו אף אחד.

30708: בית ספר למסתננים?

30708: גני ילדים למסתננים?

30708: - - -

יעל גרמן: אין תשתיות?

יעל גרמן: אין מה לעשות?

יואב קיש: מספיק.

יואב קיש: תודה.

30708: לא, אין מה לעשות רק להוציא את המסתננים.

יואב קיש: את לא בזכות דיבור יותר.

לאה פדידה: בזכות מה את מדברת?

30708: בזכותי.

30708: לא, בזכותך.

יואב קיש: סליחה, עלו פה כמה שאלות מהדיון.

יואב קיש: אנחנו מתכנסים לסוף הדיון ואני רוצה לשאול את משרד הפנים: ראשית, אני רוצה להבין את המורכבות, נא תתאר לנו מה הבעיה לגרש?

יואב קיש: למה אנחנו לא מגרשים למדינות המוצא או בוא נגיד ככה: אני שמעתי שארצות-הברית עושה מהלכים כנגד אריתריאה.

יואב קיש: אני אשמח לשמוע האם אתם חושבים על מימוש מהלכים דומים?

יואב קיש: האם אתם מתעסקים עם חשיבה על גירוש למדינות המוצא?

יואב קיש: שאלה שנייה: מדוע אין אכיפה ומדוע אין פקחים באזור דרום תל-אביב?

יואב קיש: אני לא יודע, לפחות שמעתי את זה מהאנשים, אני רוצה שתגיד לי את המספרים של כמה פקחים יש שמסתובבים בדרום תל-אביב ובעיקר שעוזרים לתחנת "שרת" בעניין הזה?

יואב קיש: דבר אחרון - אני מבקש, וכבר דיברנו על זה קודם: אני אומר לכם, ואני אומר את זה לכל מי שהגיע פה לדיון: הוועדה הזו, ועדת הפנים, זה תפקידה.

יואב קיש: נושא המסתננים תחת סמכותה ברשות האוכלוסין, ואנחנו נפעל ונבקר.

יואב קיש: ברור לי שאין מדיניות ממשלתית כרגע, אני אומר לכם שהכל התרסק.

יואב קיש: ברור לי שהדבר הזה ייקח זמן עד שייצא לפועל.

יואב קיש: אני הולך להשתמש בכלים הקיימים, במה שהיום אנחנו יכולים, אם זה חוק הפיקדון, אם זה הבדיקות.

יואב קיש: אם זה באמת אותם פקחים שאנחנו יכולים - -

לאה פדידה: תבקש מהשר לביטחון פנים שיפסיק - - -

יואב קיש: - - להשתמש בהם.

יואב קיש: אנחנו נקפיד שלפחות במקומות האלה אנחנו עושים את מה שצריך לעשות.

יוסי אדלשטיין: אדוני, אנחנו לא אוכפים את הקטע הפלילי, אנחנו אוכפים מינהלי, והסוגיות שישנן בדרום תל-אביב, לפי מה שאני מכיר ושומע פה הן בהיבט הפלילי ולכן, אין לנו כל יכולת לעשות - -

יואב קיש: שניה.

יואב קיש: אתם צריכים אותם אתכם בתחנה?

יואב קיש: אני רוצה לשמוע עכשיו.

צחי שרעבי: אני מפקד תחנת "שרת" בדרום תל-אביב.

צחי שרעבי: המצב במקום ידוע, אני לא אחזור על כל התקופה האחרונה כי ב-2017 הצלחנו לייצר המון פעילות יחד עם ההגירה, ואני אדבר דווקא על התקופה של ארבעת החודשים האחרונים, שזה מבחינתי הנושא היותר מהותי כרגע: הרצף של האירועים, גם של סגירת "חולות", הוצאת הזרים, אני אקרא להם זרים, כאיש משטרה אני אקרא לכולם זרים.

צחי שרעבי: ההוצאה של כולם מ"סהרונים", אני יכול לומר לך כמעט בוודאות שכולם מגיעים לדרום תל-אביב.

צחי שרעבי: אני מדבר על משמעות בשטח, עובדות.

צחי שרעבי: אני מדבר רק על עובדות.

יואב קיש: כולל אותם 200 וקצת?

צחי שרעבי: אני לא יכול לספור לך אחד אחד אבל יש הנחה מושכלת - -

יואב קיש: מי למשל אחראי לאכוף?

יואב קיש: אמרו להם לא ללכת ל - -

צחי שרעבי: זה לא המשטרה.

יואב קיש: אז מי אמור לאכוף את זה?

קארין אלהרר: לא הבנתי, יש דין פלילי לעניין מהגרים ומסתננים?

יואב קיש: רגע, אל תענה לה.

קארין אלהרר: למה?

יואב קיש: כי את לא עובדת כרגע ככה.

יואב קיש: אני שאלתי שאלה ברורה: אותם 207 האחרונים קיבלו הנחיה ברורה לא להגיע לדרום תל-אביב?

צחי שרעבי: מי שאמור לאכוף את זה זה משרד ההגירה ולא המשטרה.

צחי שרעבי: המשמעות שלנו בשטח, אני מדבר על ארבעת החודשים האחרונים, בגלל אי הוודאות ובגלל העמימות בשטח, אני יכול לומר שלנו, כמשטרה, עם המון הצלחות ב-2017 יחד עם ההגירה יש כבר כרסום בהרתעה מהסיבה הכי ברורה: שכרגע מבינים שאין סנקציות ואין לאן להרחיק, וזו עובדה ברורה בשטח.

צחי שרעבי: אני יכול לומר שבעבירות המשפיעות כרגע, ואנחנו משקיעים המון תשומות, אני מדבר על מאות שוטרים לא רק מתחנת "שרת" אלא גם מכלל מחוז תל-אביב, אני מדבר על 24/7 עם מאות שוטרים שעובדים בדרום תל-אביב.

צחי שרעבי: יחד עם זאת, אנחנו מבינים שהם מבינים שכרגע, בגלל שאין סנקציות, אנחנו רואים תופעה ורק מסוף השבוע האחרון אני יכול לתת לכם דוגמאות למכביר את דקירות איומות עם בקבוקי שתיה בחמארות - -

קארין אלהרר: למה אין סנקציות?

קארין אלהרר: זה פלילי.

שלמה מסלאווי: היא מסיטה את הדיון.

שלמה מסלאווי: הוא מדבר על - -

קארין אלהרר: לא, זה הדיון.

צחי שרעבי: אני אענה לך: המשמעות היא שבשטח עצמו יש רצון לצבור ממון מצד זרים ברחוב, ואת זה אנחנו יודעים מודיעינית.

צחי שרעבי: יש עליה בתופעות שוד.

צחי שרעבי: הקורבנות העיקריים כרגע זה עובדים זרים, בעיקר פיליפיניות ממדינות המזרח, שהן ברובן לא מתלוננות.

צחי שרעבי: זה חצי מהתשובה שלי אליך.

יואב קיש: למה הן לא מתלוננות, כי הן לא חוקיות?

צחי שרעבי: הרבה מהן מפחדות להתלונן בגלל משמעות של הגירה - -

קארין אלהרר: אבל מדברים פה על אזרחי ישראל.

קארין אלהרר: אני רוצה לדעת כלפי אזרחי ישראל.

יואב קיש: בסדר, ואני רוצה לדעת גם כלפי אחרים, בעיני אין הבדל אם גונבים לעובדת פיליפינית בלתי חוקית - -

קארין אלהרר: בסדר גמור.

קארין אלהרר: בסדר.

שפי רז: - - - לגבי אזרחים אחרים.

יואב קיש: - - - רק הישראלים חשובים לך?

יואב קיש: אם אונסים או אם גונבים לעובדת פיליפינית לא חוקית את לא יכולה להגיד שזה שקוף.

יואב קיש: סליחה, עם כל הכבוד.

יואב קיש: בבקשה.

צחי שרעבי: אדוני היושב ראש, תחנת "שרת" מלאה במתלוננים.

צחי שרעבי: אני יכול לומר שזרים, משנת 2016 ל-2017, יש יותר מ-1,000 בקשות של זרים לתלונות שגרתיות, נורמטיביות.

צחי שרעבי: זה אומר שיש להם יותר אמון ומצד שני, בעבירות האלימות, בעבירות המשפיעות בארבעה החודשים האחרונים, אנשים שראינו בעבר שהיו ב"סהרונים", שהיו ב"חולות", כרגע הם נמצאים בשטח.

צחי שרעבי: זאת עובדה.

צחי שרעבי: אני לא יכול להגיד שאי אפשר להתכחש לה.

צחי שרעבי: כרגע השוטרים שלי, אני מדבר על סוף השבוע האחרון, המון המון פעילות.

צחי שרעבי: אם אנחנו רוצים באמת לשמר סוג של הרתעה או לייצר סוג של משילות, לא נגיע למצב האוטופי, עדין דרום תל-אביב הוא אזור קשה גם עם ישראלים, זה לא רק זרים.

יואב קיש: מה אתה מציע לעשות?

צחי שרעבי: אני חושב שכרגע אנחנו חייבים להגמיש גם את הסנקציות שלנו כי בפן הפלילי הרבה פעמים כאשר אין יכולת להגיש כתב אישום בהליך של מעצר, אנשים משתחררים.

צחי שרעבי: ברור לכולם פה שאין להם כתובת ידועה והם משתחררים.

צחי שרעבי: לך תאתר אותם אחר כך, סיפור מאוד מאוד לא פשוט.

צחי שרעבי: אני חושב שגם סל "סהרונים", שגם ידידי יוסי מכיר אותו ועבדנו על פיו בשנת 2017 עם המון מורחקים, כרגע צריך להרחיב הוראת שעה להרחיב את סל "סהרונים" ולהגמיש את הסנקציות לפחות בתקופה הזאת עד אשר נדע לאן פנינו.

יואב קיש: אוקי, אני חושב שזה רעיון טוב.

שפי רז: אנחנו בעד.

יואב קיש: יוסי, לגבי הנושא של ה-207 – מי הולך לאכוף – אומרים להם: אתם לא הולכים לשבע ערים.

יואב קיש: מי אוכף את זה?

30708: אף אחד.

יואב קיש: בואו נשמע.

יוסי אדלשטיין: שר הפנים הגביל באשרה שניתנה להם בעת השחרור לשבע ערים.

יוסי אדלשטיין: כרגע, בעקבות ביטול מתקן "חולות" וחוק ההסתננות, אין כרגע בידינו כלים לאכוף כנגד המסתננים - -

יואב קיש: אז מה קורה אם מישהו הפר את - -

קריאות: - - -

יוסי אדלשטיין: כרגע אין בידינו כלים לאכוף כנגד המסתנן עצמו.

יוסי אדלשטיין: אנחנו נאכוף רק כנגד מי שיעסיק אותם בתוך אזורי ההגבלה.

יוסי אדלשטיין: אם הוא יגור בתוך תל-אביב או פתח-תקוה, יש לנו קושי לאכוף את הסוגיה הזאת.

לירון אדלר: - - -

יעל גרמן: אני מזועזעת מהתשובה הזאת.

יעל גרמן: זו תשובה בלתי מתקבלת, זה דבר שלא יכול להיות.

לאה פדידה: - - -

יואב קיש: סליחה, אני רוצה להבין: הבן אדם קיבל הנחיה לא להיכנס לדרום תל-אביב, לא לאשדוד ולא לאילת.

יואב קיש: עכשיו, יש לך פקח באילת שרוצה לראות ניירת של אותו מסתנן.

יואב קיש: המסתנן הזה מראה לו ניירת שאסור לו להיות שם.

יואב קיש: אתה מוצא את עצמך חסר אונים מול אותו מצב?

30708: ותשאל אותו גם כמה פקחים יש לו בכלל.

שפי רז: אין לו פקחים, יואב.

יואב קיש: נרשם פה אלי כהן, אחרון הדוברים, בבקשה ואז נסכם.

אלי כהן: בדרך כלל נותנים לכהנים ראשונים אבל הפעם נקבל את זה ונהיה אחרונים.

אלי כהן: תראה, אדוני היושב ראש, המצב הזה שאנחנו נמצאים בו היום זה מצב שהוא תהליך שהתחיל בעצם השמאל כבר מזמן.

אלי כהן: כל הצרות וכל הבעיות של המדינה הזאת, מאז שעלה שלטון הליכוד לשלטון, הם כל הזמן מנסים לקעקע בכל צורה, בכל אופן, גם את המסתננים האלה להפוך לאזרחים על מנת שהם יצביעו לכנסת ויביאו לשינוי גם דמוגרפי וגם נביא לשינוי בעניין הפוליטי במדינת ישראל.

לאה פדידה: מאז שעלה הליכוד?

לאה פדידה: לא הבנתי.

קארין אלהרר: - - -

אלי כהן: זאת כל הסיבה.

יואל מרשק: אתה מאמין במה שאתה אומר?

אלי כהן: אני מאמין.

אלי כהן: כמו שאתה דאגת - - -

יואב קיש: לא, אל תפריע.

יואב קיש: אלי, זה לא הדיון.

יואב קיש: יואל, אל תענה.

יואב קיש: תודה.

אלי כהן: אני מאמין בזה באמונה שלמה שזאת המטרה.

אלי כהן: זה לא עניין של הומניות.

אלי כהן: הם מתנהגים כאילו שהם רק הומניים.

אלי כהן: הם יודעים שהיהדות הביאה את ההומניות לעולם ואת הסוציאליות לעולם אז מה שאתם אומרים, שאתם הומניים.

אלי כהן: אתם אלה שבעצם דואגים לכל אזרחי העולם.

אלי כהן: להפוך את המדינה הזאת למדינת כל אזרחיה.

אלי כהן: אנחנו לא מדינת כל אזרחיה, זו מדינה יהודית ואתם צריכים להבין את זה ולסלק אותם מפה.

אלי כהן: חד וחלק.

יואב קיש: תודה רבה.

יואב קיש: גלעד הלחמי, בבקשה.

יעל גרמן: והממשלה בסדר.

יעל גרמן: לממשלה אין "סיי".

אלי כהן: כן.

אלי כהן: חד וחלק.

לאה פדידה: - - -

יואב קיש: תודה.

יואב קיש: גלעד הלחמי, בבקשה.

גלעד הלחמי ברטמן: אני מדרום תל-אביב, אני אנסה לקצר כמה שיותר.

גלעד הלחמי ברטמן: מה שמעניין אותי לדעת – אנחנו לא מצליחים לקבל נתונים מהמשטרה כבר מספר שנים על פשיעה פי אוכלוסייה.

גלעד הלחמי ברטמן: זאת אומרת, פשיעה של המסתננים לעומת פשיעה של אזרחים ישראלים.

גלעד הלחמי ברטמן: אין את התשובות האלה כבר כמה שנים, אם אני לא טועה מאז 2013 אין את התשובות האלה.

גלעד הלחמי ברטמן: היה פה נציג של המשטרה לפני מספר חודשים באחת הוועדות שאמר שזה דומה לאחוז הפשיעה הישראלית הכוללת.

גלעד הלחמי ברטמן: רק שהפשיעה הישראלית הכוללת כוללת עבירות תנועה שהמסתננים לא עושים כי אין להם רישיונות.

גלעד הלחמי ברטמן: עבירות מס, עבירות צווארון לבן - -

יואב קיש: אל תדבר אתם.

גלעד הלחמי ברטמן: אתם זה הדיון אבל בסדר.

גלעד הלחמי ברטמן: מעבר לזה, אין לנו שום אפשרות לדעת בכמה יותר הם פושעים.

גלעד הלחמי ברטמן: אני לא אומר שבן אדם שהוא פושע, צריך לגרש אותו למדינה אחרת אבל שמלכתחילה הוא לא היה צריך להיות פה, זה עוד אחת מהסיבות שאני רוצה לגרש אותו.

גלעד הלחמי ברטמן: בגלל שבעבירות אינוס והטרדות מיניות, לפי מה שראיתי במספרים, פי ארבע יותר.

גלעד הלחמי ברטמן: בעבירות רצח ואלימות פי שש יותר מהממוצע הישראלי, זה לאוכלוסייה שאני צריך לקבל.

גלעד הלחמי ברטמן: ומה שדובר פה בנושא של אסתר גלילי – למה לעזאזל אנשים שפשעו ורצחו והמשטרה כבר עצרה אותם, למה הם לא הראשונים להיות מגורשים?

יעל גרמן: צודק.

גלעד הלחמי ברטמן: למה אנחנו לא יכולים לגרש אותם?

30708: כי יש - - -

לאה פדידה: - - -

גלעד הלחמי ברטמן: חברת הכנסת פדידה, הבעיה זה לא הממשלה, זה הבג"ץ, זה בית המשפט שמשחרר את האנשים שהוא עוצר כי לא היה מתורגמן ולא היתה כתובת - -

לאה פדידה: ולא הבג"ץ לא שם פקחים, ולא הבג"ץ לא שם - -

גלעד הלחמי ברטמן: אבל הבג"ץ מונע את כל האפשרויות.

גלעד הלחמי ברטמן: גם לעצור אנשים הבג"ץ מונע.

30708: - - - את זה את לא אומרת.

יואב קיש: תודה רבה.

יואב קיש: דוד דהאן, בבקשה.

דוד דהאן: תודה רבה אדוני היושב ראש.

דוד דהאן: אני יושב ראש הארגונים החברתיים בכנסת.

דוד דהאן: אני רוצה להתחיל מהסוף: לפני חמש שנים העליתי הצעה ואני רוצה לפנות אליך, לקרוא לך לעשות פניה רשמית לאו"ם.

דוד דהאן: אני ישבתי והעליתי את ההצעה הזאת להקים עיר מקלט במקום המיליארד שקל שהשקיעו בכל מתקני הכליאה וחצי מיליארד בגדר, וזה הדיון אולי מעל ה-40 שמתקיים פה בנושא הזה בכל השנים שאני פה, העליתי עיר מקלט עם מצ'ינג של האו"ם בכל מדינה, בכל גבול וזה יפתור את כל הבעיה של הפליטים.

דוד דהאן: במקרה שמדינה מסתבכת עם עצמה בתוך עצמה עם מלחמות בתוכה, יהיה לה את האפשרות תמיד לעיר כזאת, שאת כל המיליארד וחצי יכלו להשקיע שם והיו פותרים את כל הבעיה הזאת.

יואב קיש: תודה רבה.

יואב קיש: אני רוצה לסיים ולסכם כך: ראשית, הנושא טעון, הנושא מורכב, אנחנו רואים את זה.

יואב קיש: אני חושש מדבר אחד, ואני אומר את זה בצורה הכי ברורה: אוזלת היד של הממשלה.

יואב קיש: חברים, אין מה לעשות, אי אפשר להתעלם מזה.

יואב קיש: הממשלה הובילה מהלך של גירוש, בעיני מהלך נכון.

יואב קיש: המהלך הזה, בגלל בג"ץ ולא משנה, אני לא הולך להאשים עכשיו אם המדינה השלישית שינתה ומה היה ומאיזו סיבה – נכשל.

יואב קיש: טוב עשו שלא הלכו למתווה מסוכן שהיה משאיר פה אמירה כאילו יש פה פליטים.

יואב קיש: יש פה מהגרי עבודה, מסתננים, שלא צריכים להישאר פה.

יואב קיש: נקודה.

יואב קיש: אנחנו היינו מאוד רוצים להחזיר אותם לארץ המוצא שלהם - -

קריאה: ככה צריך.

קריאה: רק ככה צריך.

יואב קיש: - - יש לנו בעיה – דרך אגב, עם גיאורגיה עושים את זה.

יואב קיש: הם מוחזרים לגיאורגיה וגם אולי לאוקראינה אבל יש לנו בעיה בסודן ובאריתריאה ובדיוק מהסיבה הזאת את הדבר הזה צריך לפתור.

יואב קיש: צריך לעשות כמה דברים – ובעניין הזה אני אומר שהלחץ הכלכלי, זה בעיני המפתח וזה כלי שקיים לנו היום.

יואב קיש: אם הם ידעו שכל יום שהם נמצאים פה יש להם בצד קופת כסף גדולה, שאם הם יצאו הם יקבלו אותה, יש פה כלי מצוין, חוק הפיקדון הזה.

יואב קיש: אני אומר לך, אנחנו הולכים להקפיד עליו, אנחנו נבדוק שיהיו פקחים, אנחנו נרצה לראות את המימוש של הדבר הזה.

יואב קיש: זה כלי קיים, אין לנו בעיה בג"צית ואני אומר לכם, הוועדה הזאת תיכנס לפרטים, תעשה את העבודה הזאת.

יואב קיש: לפחות מהוועדה הזאת והכלים שקיימים לנו נעשה את המקסימום להוציא את המסתננים מפה.

יואב קיש: תודה רבה.

יואב קיש: הישיבה נעולה.